21 urria, 2019 1+1, Gazteak, Iritzia 516\nMondeju zuri, beltz, buzkantza, odolki… hestebeteez aritu nahi dut oraingoan zurekin, Axier. Izan ere, San Mielak, Santa Fe… ni bizi naizen Goierri alde honetan santu hauetaz hitz egin bezain pronto datoz bat-batean ahotara Altzaga, Gaintza edota Zaldibiako festak hitzak. Baina, honekin batera baita mondejuak ere. Bai, mondejuak. Baina zer demontre dira horiek? Galdetu izan didate normalean Goierritik kanpoko ia guztiek. Eta ni beti bezala azalpenak emateko pronto. Kolesterolaren laguna dela, sendagileek inoiz dietan sartuko ez luketen janari bat dela, batzuk zuriak eta beste batzuk beltzak direla, bata zein bestearen osagaiak zeintzuk diren, ardi gantza dutela oinarri, lekuaren arabera izen desberdina hartzen duela… Honekin batera baita mondeju-zopak ere badirela. Zopak? Bai, bai, zopak! Mondejuak egosteko erabilitako saldatara botatako ogia. Ummm! Pentsatze hutsarekin jateko inbidia sortu zait niri. «Baina, hori guztia jan eta gero, nola egin dezakezu lo, Aitor? A ze pisua!» Esaten didate ingurukoek. Ba, primeran, aizue!\nLiskar eragilea ere bada gurean produktu hau. Izan ere, Ataun aldean ezagutu dut nik egoskorkeriagatik (aitona barne) mondeju zuria probatu gabe beste mundura joan denik. Eta baita alderantziz ere, noski! Zaldibia aldean mondeju beltzak ez direla mondejuak esanaz, horiek odolkiak direla!\nEta Legazpi alde horretan ba al da mondejua egiteko/jateko ohiturarik, Axier? Buzkantza izena ere entzun izan dut hor nonbait. Liskarrik bai zuenean?\nGosetu naiz. Ez dut askotan jan ez mondeju zuririk, ez beltzik, eta ez dakit gure inguruko harategietan izaten den ere, baina, esango nuke, zuenean goi honetan baino zabalduago dagoela, Zaldibian batez ere. Eta, jake gaia jarri didazun, ikertzea erabaki eta, Interneteko bilatzailean mondeju eta mondejo jarrita, aurkitu dut zerbait.\nValladoliden, Espainian, omen dago Portillo, eta bertako tradizio gastronomikoan ere badituzte mondejuak. Ulertu uste dudanez, gure tripakiaren antzeko zerbaiti esaten diote mondejo. Ez dakit, eurenera eta gurera, nondik ekarritako hitza izango den, baina, jolasean hasita, mondejuan aurkitu ez dudan lotura aurkitu nahi izan dut bi herrien izenetan. Hala ez bada, zuzenduko dit aireak, baina Zaldibiaren izenean ibia ikusten dut, pasabidea-edo esan nahiko lukeena, eta portilloa ere harresietako edo mendietako pasabidea izan omen daiteke. Hor aitzakia bat senidetzeren bat sortzeko. Bi ibi izan ditzakegu, beraz, Portillo eta Zaldibia. Horrela ez bada, aireak zuzenduko ahal dit, edo Xalbador Garmendiaren ahaireak.\nEsan daiteke, Anoetan ere, Xalbador eguna izan zela joan den asteburuan. Omenaldia egin zioten anoetarrek eta zaldibiarrek. Herrigintzan Xalbador Garmendiak eraikitako ibi eta portilloak izan zituzten gogoan.\n« «Kirola oso gustuko dut, eta lokatz artean gehiago»\nTomas, zuberotar jenerala »


interneteko sare (a)sozialak cienfuegos Goi mailako kazetaritza-artikulu objektibo eta zorrotz baten bila bazabiltza, ez segi hau irakurtzen, denbora alferrik galduko duzu eta. Honakoa gehiago da datu, informazio eta hausnarketa nahaski bat. Interneteko sare sozial baten erabiltzailea bazara, irakurtzen segitu aurretik minduta ez sentitzeko eskatzen dizugu. Hau ez da ezer pertsonala, zinez. aperitifa\n1995. urtean interneteko lehen sare soziala sortu zenetik, ugaldu egin dira eta erabiltzaile kopurua zein erabilpen bolumena biderkatuz joan dira. Esate baterako, egun, bakarrik Facebookek hirurehun milioi erabiltzaile baino gehiago ditu. Eta iaz interneteko erabilpen tasa % 18 hazi bazen, sare sozialen erabilpenak % 63 egin zuen gora. Beraz, sare sozial hauen dimentsioa dagoeneko erraldoia da, eta daukaten hazkunde tasarekin egin daitezkeen igarpenak ikaragarriak dira.\nFacebooken pixka bat murgiltzea aski da konturatzeko erabiltzaile gehienek ematen dioten erabilpen nagusia beren eguneroko bizimodua kontatzea dela, multimedia baliabideen laguntzaz. Horrela, bizitza pribatua publiko egiten da. Eta milioika lagun daude egunero euren bizitzaren berri ematen. Zenbat eta gehiago kontatu, hobe. Zenbat eta kontaktu gehiagok jarraitu zure bizipenak, hobe. Kontaktuak sari modukoak dira. Berdin dio kontaktuen kalitatea, nor dagoen kontaktu bakoitzaren atzean. Balio duena kantitatea da. Kontaktuak kolekzionatzen dira lehiaketa moduko batean. Bada ere filatelia berria izendatu duenik. Baina Facebooken, Myspacen eta halakoetan erabiltzaileek elkarri eragin baino, nor bere buruarekin bueltaka aritzen da. Komunikazio autoerreferentea da. Egolatraren orgasmoa. Paradoxikoa da, banakakoa sustatzen duten sare sozialek...\nGlobalizazioak mundu osoa merkatu bakarra bilakatzeaz gain, bizimodu guztia ere merkantilizatu du. Kapitalismoa sistema azkarra da, dena zaio probetxugarri. Beraz, sare sozialek aipatu dugun dimentsio erraldoia hartu badute eta hauen eduki nagusia jende arruntaren eguneroko bizimoduaren kontakizunak baldin badira... ezetz asmatu?\nSare sozialetan erabiltzaile moduan alta emateko onartu behar diren baldintzen testu amaigabeetan zera azaltzen da: erabiltzaileek argitaratzen duten eduki guztiaren lizentzia ez esklusiboa sarearen jabeari ematen zaio. Modu horretan, erabiltzaileek sareen jabeekin konpartitzen dute beren bizitzaren kontakizunen jabetza.\nEra berean, erabiltzaileek argitaratzen dituzten datu guztiak datu-baseak osatzeko erabiltzen dira. Ondoren, datu-base horiek baliatzen dira publizitatea erabiltzaileen profilen arabera segmentatzeko, eta, ondorioz, erabiltzaile bakoitzari teorikoki hobekien egokitzen zaion publizitatea eskaintzeko.\nEzagutzaren gizartean, kontsumoa eta aisia lan bilakatu dira. Web 2.0 eta sare sozialak horren adibide ezin hobeak dira. Gure lan produktiboa ez da lantokiko eremura edo lanaldira mugatzen. Egun 24 orduz ekoizten dugu. Eta sare sozialetan edukiak argitaratzen ditugunean, irakurtzen ditugunean... etengabe ekoizten ari gara. Sare sozialen erabiltzaileek sortzen dituzte edukiak. Sortu, kudeatu, hedatu, kontsumitu... sareen jabeek baliabideak jartzen dituzte bakarrik; gainerako guztia erabiltzaileek ekoizten dute. Twiterrena kasu azpimarragarria da. Orain arte ingelesezko eta japonierazko bertsioak izan ditu bakarrik, baina orain, alemanera, frantsesa, gaztelera eta italierako bertsioak martxan jartzeko, erabiltzaileei luzatu die itzulpenak egiteko gonbitea. Eta ziur asko, ez dira faltako beren burua bolondres gisa aurkeztuko duten milaka erabiltzaile, itzulpen-lan horiek musu-truk egiteko. Bestalde, Twiterren gehien erabiltzen diren @mentions eta retweet bezalako aplikazioak erabiltzaileek garatutakoak dira. Beraz, zilegi al da erabiltzaile edo kontsumitzaile terminoak erabiltzea? Ez al du terminologia horrek beste zerbait ezkutatzen, alegia, erabiltzaileen benetako izaera, beren parte hartzearekin sortzen duten etekina, eta sareen jabeen asmo eza etekin hori banatzeko?\nkopa, kafea eta havanoa\nNorberaren bizimodua sare sozialetan argitaratzean, pribatizatzeaz eta merkantilizatzeaz aparte, geure harremanen eta bizimoduaren erradiografia publiko bat egiten ari gara. Eta segurtasunaren izenean eskubideak eta libertateak murrizten ari diren sasoi hauetan, hori askotxo egitea da. Facebookek egin duen azken kapital handitzean, Greylock Venture Capital enpresak 27,5 milioi dolar sartu ditu. Bertako bazkide nagusietako den Howard Cox In-Q-tel inbertsio enpresaren buruetariko bat ere da. In-Qtel teknologia berrietarako CIAren inbertsio enpresa da. Atera kontuak...


Emakume eta gizonen egoerari buruzko txostena eta berdintasun alorrean erakundeek egindako lanaren ebaluazioa onartu dira\nAzken eguneratzea: 2011/01/20\nGobernu Kontseiluak asteartean honako dokumentuak onartu zituen: “Emakume eta Gizonen IV Plana botere publikoen alorrean gauzatzeari buruzko jarduera” eta Emakume eta Gizonen egoerari buruzko Zifrak txostenak, biak Emakundek-Emakumearen Euskal Institutuak egindakoak.\nEmakume eta Gizonen IV Plana botere publikoen alorrean gauzatzeari buruzko jarduera txostena\n04/2005 Legeak Gobernua behartzen du legegintzaldi bakoitzean Berdintasun Plan bat onartzera, eta horrekin batera behartzen du baita ere plan hori gauzatzeari buruzko ebaluazioak egitera. Agindu honi jarraituz, Emakundek egindako “Emakume eta Gizonen IV Plana botere publikoen alorrean gauzatzeari buruzko jarduera txostena onartu du gaur.\n4.000 ekintza baino gehiago egin dira, gehienak maistreaming eta ahalduntzeari buruzkoak\nEkintzen bi heren honako zortzi programek betetzen dute:\ni. Indarkeriaren prebentzio eta artatzean hobekuntzak\nj. Emakumeen presentzia kultura eta mundu artistikoan\nk. Diskriminazio bikoitza eta esklusio arriskuan dauden emakumeen egoeraren hobekuntza\nl. Sexismoaren desagerpena hainbat alor sozio-kulturaletan\nm. Emakume eta gizonen lan baldintzen berdintzea\nn. Lan egoeraren inguruko berdintasuna\no. Biolentziaren prebentzioa eskolan\np. Enplegu zerbitzuetan genero ikuspegia txertatzea\n“Emakume eta Gizonen egoerari buruzko zifrak”\n“Euskadiko emakume eta gizonen egoerari buruzko zifrak” ikerketak demografia, osasuna, politika, lana, indarkeria… eta beste hainbat adierazle ditu kontuan urtero emakume eta gizonen egoera aztertzeko. Aurtengo txostenak erakusten du oraindik ez dagoela berdintasunik gizon eta emakumeen artean. Izan ere, desberdintasunak daudela lan munduan, denboraren erabileran eta beste hainbat alorretan.\nEtxeko-lanak eta pertsonen zaintza: Emakumek gizonek baino 2 ordu era 23 minutu gehiago ematen dituzte urtean etxeko-lanetan eta haurren, nagusien , gaixoen eta menpeko pertsonen zaintzan….\nTxosten osoa eskuragai


Pertsonaiak - Euskal Mitologia\nBegi bakarreko izaki gaiztoa da. Haitzuloetan bizi da, eta gazteak harrapatu eta irensten ditu. Greziar mitologiako ziklopeetan du jatorria. Erreniegako nafar mendikatearen inguruan bizi zela esaten dute.\nErauntsien jeinua da. Itsasoko urari, hainbat putzuri eta erreketako urgeldiei beldur diete Euskadiko hainbat herritan, jeinu jakin batzuen bizileku direlako (laminak, batez ere) eta ur hondo horietan antzinako etxe edo\nNafarroa Beherean, Mairi esaten diote herri sinesmenen arabera berebiziko indarra duen emakumezko jeinu bati. Gainera, zenbait lekutan esaten denaren arabera, Mairi izan zen Euskal Herrian bizi izan zen gizaki zaharrena.\nEuskal mitologiaren arabera, trikuharri (mairu harri) edo harrespil (mairu baratza) asko Mairu izeneko izakiek eraiki zituzten. Gizon erraldoiak direla esaten da, eta ekialdeko eremuetako elezaharretan aipatzen dira bereziki. Mendebaldeko jentilen\nJeinu indartsua, harri izugarri handiak jaurtitzen zituen mendi batetik bestera, edo bailara batetik bestera. Are gehiago, erraldoi hitzak pertsonaia honetan du jatorria. Orreagan, Baskoien esku hil eta Karlomagnoren iloba zen\nGiza itxura duten eta bekokian bi adar dituzten pertsonaia mitikoen izen arrunta da Maru. Ataun eta inguruko elezaharren arabera, Maumendi izeneko mendian bizi da, lurpean edo haitzuloetan. Inguruko herritarrek beldur\nZezengorri haitzuloetan bizi den izaki bat da. Behi edo zezen forma du, eta Mariren bizilekuak babesten ditu. Askoren ustez, Mari bera da Zezengorri.\nKultura guztiak izan ohi dituzten iratxoak dira. Oso tamaina txikiko gizon eta emakumeak dira, eta nagusiek agintzen dieten guztia egiten dute. Izenak adierazten duen bezala, galtza gorriak izan ohi dituzte,\nSorgina hitzak sortu hitzean eta -gin atzizkian du jatorria, beraz, jaiotzak eragiten dituela (emagin) adierazi nahi du. Euskal erlijioko apaiz emeak druida zelten antzekoak ziren, eta haien ardura ziren gurtza\nGaueko jeinu bat Maide. Etxeko tximiniatik sartzen da, gauez, bertakoek utzi dizkioten opariak jasotzeko. Gizaki itxura du, eta, elezahar askotan, Laminen lagun gisa agertzen da. Herri sinesmenen arabera, trikuharriak eraikitzeko\nEuskal haurrentzat pertsonaia mitologiko kutunena da, zalantzarik gabe. Olentzero ikazkina da, eta Gabon gauan jaisten da menditik Gabonen berri eman eta Euskal Herriko etxe guztiak opariz betetzera; zenbaitetan, ikatza ere\nDragoi gaizto bat da, eta suge handi baten forma du (izenaren bigarren zatian adierazten den bezala). Haitzuloetan bizi da, eta gosea asetzeko baino ez da bertatik irteten. Bere haitzuloaren inguruan\nAker baten forma du, izenak adierazten duen moduan. Akerbeltz arduratzen da bere kontura dauden animaliak babesteaz; horregatik hazten zen, antzina, antxume beltz bat etxe askotan. Sorginek gurtzen dute, eta hark


Haritz Gallastegi | Egilea | Berria\nAurpegi berak, talde ezberdina\nGaizka Garitanok Athleticen ardura hartu zuenetik urtebete beteko da laster. Ordutik dena aldatu da taldean: jokamoldea, itxura eta, batez ere, emaitzak.\nEkaitz perfektua San Mamesen\nAthleticek Gaizka Garitanoren aroko partidarik osoena jokatu du Levanteren aurka. Muniainen eta Caparen golei esker irauli du norgehiagoka. Zuri-gorriak sailkapenaren goiko aldean kokatu dira\nBotoa, bere buruari\nAthleticek San Mamesen duen indarra baliatu gura du gaur Levanteri irabazteko. Aitor Fernandezek jokatu egingo du\nAthleticek zalantzak uxatu gura ditu gaur, Atletico Madrilen zelaian\nAthleticek zailtasun handiak ditu golak sartzeko. Sormen txikia du taldeak, eta erasoan aritzen diren jokalarien artean gutxik dute gol sena.\nAthleticek lehen garaipena lortu nahi du etxetik urrun\nSan Mamesetik urrun, zuri-gorriei gehiago ari zaie kostatzen jokoa sortzea. Balentziagak ordezka dezake gaur Yuri, Balaidosen\nTxikiagoa egin du atea\nUnai Simon atezain osoa dela ari da erakusten. Athleticen lehen taldearen atea bere egin nahi du, hori egiteko eman dioten bigarren aukeran. Oineko jokoa da haren gabezia nagusia.\nAthletic 0-1 Valentzia\nAldea, azken pasean\nValentziak irabazi egin dio Athletici San Mamesen, eta eten egin du talde zuri-gorriak ligan etxean zeraman bolada bikaina. Yuri Berchichek min hartu du


Moodle Doc-ak - MoodleDocs\nKokapena: Gunearen kudeaketa > Itxura > Moodle Doc-ak\nMoodle Doc-ak Moodle documentation-en laburpena da.\nBerez, irakasleek eta kudeatzaileek "Moodle Doc-ak orro honetarako" estekak dituzte Moodleren orrien amaieran dauden botoietan kontestu zehatzen inguruko dokumentaziora jotzeko.\nAldatu egin ahal duzu irakaleek nahigo badute dokumentazioa beste orri batean zabaltzea, horrela errazago itzul baitaitezke Moodle-n ari ziren orrira. Horretarako, sakatu "Ireki beste leiho batean" botoiari.\nOharra: Informazio estekak eta laguntza-estekak ez dira berdinak barne loturak baitira. Hauek Moodle gunearen fitxategi-egituran egon daitezke. Adibidez, galdetegi baten iruzkinetarako laguntza-fitxategia C:\_moodle18\_moodle\_lang\_en_utf8\_help\_lesson\_feedback.html-n egon daiteke.\nIkusiko zenuen bezala, Moodle Doc-ek Moodle komunitateak milaka ordutan prestatutako hainbat orri ditu, ondo antolatuta eta bilatzeko moduan. Adibidez, ohikoa da ikustea Moodle.org-ko foro batean Moodle Doc-etako orri baterako edo orri baten atal baterako esteka. Era berean, zerbait Moodle Doc-etan gainera daiteke ezaugarri berri bat osatzeko edota foro batean edo laguntza-fitxategietan eman behar ez den edo eman ezin daitekeen prozesuari buruzko deskribapen zehatzagoa emateko.\nMoodle Doc-ak dokumentu biziak dira etengabe ari baitira aldatzen docs.moodle.org-en. Moodle komunitateko edozein dago gonbidatuta edozer gaineratzera edo bere iritzia ematera iruzkinen orrian.\nOrrien informaziorako ordezko aukerak\nMoodle-ren dokumentazioaren kopia jaitsi ahal da HTML-n wimski.org/docs-etik beste zerbitzari batera. Erabilgarria bada ere, ez dira Wiki orriak eta ez dute docs.moodle.org-en fitxategi-egitura gordetzen.\ndocs.moodle.org-eko orri bat edo gehiago esportatu ahal da eta ondoren beste wiki batera inportatu Orri berezietako funtzioak erabilita. Hauek Herraminta-kutxan daude, normalean Moodle Doc-etako orrien ezkerreko aldean.\nUsing Moodle MoodleDocs link eztabaida-foroa\nOrrialdearen azken aldaketa: 5 Maiatza 2008, 16:06.


Badator Firefox 4 (I): interfazea « Librezale.eus\nBadator Firefox 4 (I): interfazea\n2011-07-05 / firefox, firefox4, mozilla\nOso gutxi falta da hainbat hilabetetako lanaren ondoren Firefox 4 argitaratzeko. Gauzak horrela, ondorengo artikuluetan Firefoxen bertsio berriak ekarriko duena saiatuko gara errepasatzen labur-labur: interfazeko aldaketak, gehitutako funtzionaltasun berriak, inplementatutako azken web teknologiak…\nAplikazioaren eta erabiltzailearen arteko elkarrekintza interfazearen bitartez burutzen da uneoro eta, beraz, berebiziko garrantzia du. Firefox 4ra begira nabigazioan arreta ken dezaketen elementuak baztertzen saiatu dira, edukiarentzat espazio bertikal eta horizontal gehiago uzteko helburuarekin.\nFirefoxen interfaze nagusia Windowsen\nFitxak goian bistaratzea aukerazkoa da\nLehenetsita fitxak [helbide-barraren] goian bistaratuko dira, besteak beste helbide-barraren eta edukiaren arteko lotura nabarmentzeko. Halere, nahi duenak Firefox zaharren portaera berreskuratu ahal izango du, fitxen kokapena hobespen bidez alda baitaiteke.\nBotoi bakarrean daude joan, gelditu eta berritu ekintzak.\nOrria gelditzeko eta berritzeko botoia orri batera joateko botoiarekin integratu da eta elementu bakarra da orain. Hasiera-orrira joateko botoia ere tokiz aldatu da eta bilaketa-barraren eskuinaldean topa dezakegu. Laster-marken tresna-barra besterik ezean ezkutatuta dago halaber.\nEgoera-barrarik ez eta gehigarri-barra berria\nEgoera-barra orain arte ezagutzen genuen bezala desagertu da. Orri-kargaren egoera edo loturen helbideak orriari gainjarritako elementu batean bistaratuko zaizkigu, Chromiumek hasieratik egin izan duen bezala.\nEgoera barraren ordez gainjarritako testua agertuko da.\nGehigarri-barra ere sortu dute: gehigarriek nahi adina eduki sartzeko barra propioa. Barra hau behean bistaratzen da eta pertsonalizagarria da, elementuak tokiz alda daitezke, alegia. Halere,\nAre eta espazio bertikal gehiago irabazteko, Windows eta GNU/Linux plataformetan menu-barra ezkutatzeko aukera dago orain eta horren ordez Firefox menua bistaratuko da goian ezkerrean.\nWindowsen menu-barra desgaituta dator lehenetsita eta Firefox menua leihoan bertan marrazten da.\nGNU/Linuxen, ordea, erabiltzaileak aukeratu beharko du menu-barra ezkutatzea Firefox menua erabili ahal izateko; menua, gainera, fitxen ezkerraldean bistaratuko da.\nBestalde, Mac plataformatan ezaugarri hau ez egotea logikoa da, OS X sistema eragileko aplikazioen berezko ezaugarria baita menu-barra izatea.\nAplikazio-fitxek toki gutxi hartzen dute.\nJendeak geroz eta aplikazio gehiago erabiltzen ditu webean eta oso ohikoa izaten da fitxa bat ia egun osoz irekita izatea, dela posta elektronikoa begiratzeko, sare sozialetara konektatzeko, RSS jarioak irakurtzeko… eta noski, fitxa hauek ohiko nabigazioan espazio horizontal dezente erabiltzen dute.\nAplikazio-fitxen bitartez, fitxa bat gainontzeko fitxen ezkerraldean aingura dezakegu, baina fitxa baten tamaina hartu ordez ikonoaren tamaina hartuko dute soilik. Aplikazio-fitxa hauetan jarduera egotean (webgunearen izenburua aldatzean, adibidez), fitxaren kolorea aldatuko da; horrela badakigu mezu elektroniko berririk daukagun, norbaitek txatetik hitz egin digun…\n« Librezale IPv6 bidez eskuragarri\nEuskaratze berriak Librezaleren webgunean: Rockbox, Redmine eta Ardour »\n#1 Ander — 2011/03/07 @ 9:01\nAplikazio fitxan Gmail-en gainera bateragarria da gmail labs ataleko “unread message icon” gehigarriaz. Honela ikonoan irakurri gabekoen kopurua agertuko da.


Espainiako Gobernua noraezeko konfinamenduan - Deia\nEspainiako Gobernua noraezeko konfinamenduan\nerramun osa 31.03.2020 | 00:14\nZentralismoak ekarri du gure osasun zerbitzuek behar zituzten hornidurak eskura ditzaten atzeratzea eta zailtzea\negoera larri bati aurre egin behar zaionean, herritarren osasuna eta bizitzeko baldintzak arrisku gorrian daudenean, ez da liskarrerako unea, alderdikeriaz jokatzeko tenorea, ez eta aldebakarreko erabakiak etengabe hartu eta gainerakoei inposa-tzen ibiltzekoa ere, baldin eta guztiok batera jardun dezagula nahi badugu. Horrela, inprobisazioa saihestuz, har daitezkeen erabakien irismena eta egokitasuna aldez aurretik eztabaida-tzea eta partekatzea; herri-erakundeek dituzten eskumenak gogoan, etengabeko elkarrizketa eta lankidetza jorratzea; Estatuan dauden askotariko errealitateak kontuan hartuz, elkartasuna eta enpatia ehuntzea€ Horra hor ezinbesteko osagaiak, egun gauden atakatik albait ondoen aterako bagara.\nAitortu behar dut. Eskandalizatuta nago! Batzuen demagogia merkea, burugabea, herra nora iritsi daitekeen ikusi ondoren. Aztoratuta nago sindikatu ba-tzuen mezuekin, osasuna eta, ahal den neurrian, jarduera ekonomikoari eusteko batzuen ahalegina aurrez aurre jarri dituztenean eta, bidenabar, azpimarratu dutenean, batzuei, bereziki, herri-erakundeei eta enpresaburuei, langileen osasunak ardurarik ez diela eta bestelako interesak lehenetsi dituztela. Denak ez du balio bizitzen ari garen egoera honetan... Eta gauden egoeratik ateratzen garenean, harmailetan eserita dauden sindikatuak, haien pribilegioei eusten saiatuko diren berberak lehenak izango dira eran-tzukizun oro saihesten eta lau haizeetara zabaltzen enpresaburuak direla enplegua galtzearen eta lan-baldintzak eskastearen arduradunak. Ez hori bakarrik! Diru-bilketak behera eginda, zerbitzu publikoei eusteko sor daitekeen egoeraren eran-tzuleak herri-erakundeetan ari direnak izango dira eta.\nHarrituta ere banago, adibidez, PSE alderdiaren Gipuzkoako buruak baieztatzen duenean, batzuk "gaizki eramaten ari direla une honetan batuta beraiek ez eramatea". Baieztapen hori gure autogobernuari egiten zaion iseka da, desleiala da, inorekin hitz egin gabe gure eskumenez era dorpean jabe-tzea da, gainera, erabakiak gauzatzeko orduan, egintza horrek, hemen, inolako balio gehiturik ekarri ez duenean. Ez hori bakarrik! Batuta horrek ez du ekarri orkestrak are hobeto funtzionatzea, besteak beste, Espainiako Gobernuak partitura irakur-tzen jakin ez duelako –oraindik ere, ez dakit jo beharreko partitura zein den ote dakien– eta, ondorioz, musikariek batera jo dezaten lortu ez duelako. Emai-tza gisa, inprobisazioa erabakietan eta horiek gauzatzeko jarririko bitartekoetan. Zentralizazioak ekarri du, besteak beste, gure osasun zerbitzuek behar zituzten hornidurak eskura di-tzaten atzeratzea eta zailtzea; konfinamendua erabaki baina horren gauzatzea atzeratzea, bide batez, izurritea ordura arte ez zegoen tokietara zabal zedin ahalbidetuz; gure ongizate sistema sostengatzen duen jarduera ekonomikoa etetea eta erabaki horren irismena zehazteko zirriborroen dantza eta egun bateko gerorapena eta abar. Ezin da ganora gutxiago erakutsi! Halako orkestra zuzendariekin, ezin da musikarik jo, ez hemen, ez eta beste inon ere!\nLehenago banuen horren susmoa. Ustez, abertzale sutsu azaltzen direnak, gainerakoak epelak –adjektiborik leunena aipatzearren– direla esaten duten berberak, zein erraz hurreratzen diren zentralismoaren magalera... Eta aldartea ere ez zaie aldatzen, Espainiako Gobernuak gure autogobernua zein erraz ezabatzen duen sala-tzen eta, aldi berean, Gobernu berberak erabaki are gehiago har ditzan eskatzen dihardutenean. Ai! Zertara iritsi behar duten PSE eta Podemosekin koalizio batera iristea amesten eta EAJ herri-erakundeetatik botatzea beste helbururik ez dutenek.\nPertsonak ordain truk.


topic_facet:"Mekanizazioa (Heziketa Zikloa). Erdi maila" topic_facet:"Automatizazioa eta robotika industriala (Heziketa Zikloa). Goi maila" topic_facet:"Fabrikazio-teknikak (Modulua)" topic_facet:"Instalazioa eta mantenimendua (Lanbide Arloa)" topic_facet:"Mantentze-lan elektromekanikoa (Heziketa Zikloa). Erdi maila" author_facet:"R-400"\nProposatutako gaia: Mekanizazioa (Heziketa Zikloa). Erdi maila Proposatutako gaia: Automatizazioa eta robotika industriala (Heziketa Zikloa). Goi maila Proposatutako gaia: Fabrikazio-teknikak (Modulua) Proposatutako gaia: Instalazioa eta mantenimendua (Lanbide Arloa) Proposatutako gaia: Mantentze-lan elektromekanikoa (Heziketa Zikloa). Erdi maila Egilea: R-400\n1 Automatismo Elektrikoak, Pneumatikoak eta Hidraulikoak (Modulua) Automatizazioa eta robotika industriala (Heziketa Zikloa). Goi maila 1 Elektrizitatea eta Elektronika (Lanbide Arloa) 1 Fabrikazio Mekanikoa (Lanbide Arloa) 1 Fabrikazio Mekanikoko Sistema Automatikoen Programazioa (Modulua) 1 Fabrikazio mekanikoko produkzioaren programazioa (Heziketa Zikloa). Goi maila Gehiago ... Fabrikazio-teknikak (Modulua) 1 Galdaketa eta pulbimetalurgiaren bidezko produkzioa (Heziketa Zikloa). Goi maila 1 Instalazio domotikoen eta automatikoen konfigurazioa (Modulua) Instalazioa eta mantenimendua (Lanbide Arloa) 1 Lanbide Heziketa Mantentze-lan elektromekanikoa (Heziketa Zikloa). Erdi maila Mekanizazioa (Heziketa Zikloa). Erdi maila 1 Sistema automatizatuak (Modulua) 1 Sistema elektroteknikoak eta automatizatuak (Heziketa zikloa). Goi maila 1 Sistema sekuentzial programagarriak (Modulua) Guztiak ikusi ... gutxiago ...


“2025ean zer eta nola mekanizatuko da?” izeneko jardunaldian gure ezagutzak partekatzen - Ideko\n“2025ean zer eta nola mekanizatuko da?” izeneko jardunaldian gure ezagutzak partekatzen\nIzaro Groupek antolatutako “2025ean zer eta nola mekanizatuko da?” izeneko jardunaldian parte hartu dugu. Gaurkoa, Jardunaldiaren laugarren edizioa da, eta Bilboko Merkataritza Ganbaran da. Jardunaldian, mekanizazio eta ekoizpenaren alorrean ditugun ezagutza teknikoak eta merkatukoak eskaini dizkiegu gure herrialdetik jardunaldira hurbildu diren mekanizazio eta ekoizpen enpresei, beraien produkzioa eta lehiakortasuna areagotu ditzaten eta izan ditzaketen negozio-merkatu aukera berriak planteatu ditzaten.\nGoizean, Jose Angel Marañonek, enpresen ustiapenaren eta programen arduradunak, “Manufakturingaren joerak – Ekoizteko era adimentsuagoa” gaia hartuta aurkezpena egin zuen: azkenaldi honetan gizartean eta ekoizteko eskakizunetan izan diren aldaketak direla-eta agertzen ari diren lan egiteko modu berriak azaldu zituen. Ekoizteko sistemek ingurunera egokitzeko izan duten bilakaera.\nAzaldu zuen, halaber, nola gauzen interneten mugimenduak izan diren, batez ere Alemanian, eta mugimendu horiek makinetan ondorio nabarmena izaten ari diren. Izan ere, mugimendu horiek direla-eta makinak gero eta “adimentsuagoak” egiten ari dira eta gero eta prestazio gehiagorekin, 4. iraultza industrialerako edo Industry 4.0rako bidea emanez, jada teknologiaren mundo osoan zabaltzen hasi dena.\nAldaketak gertatzen ari dira produktuen beraien xede diren pertsonengan; produktuen eskaintza handiagoa denez, bezeroen leialtasuna txikiagoa da; produkzioa mundu osora zabaltzen ari da; "made in..." etiketa eskuratzeko sekulako borroka dago. Eta bukatzeko esan zuen herrialdeak apustuak egiten ari direla jada kanpora aterata duten manufakturinga berreskuratzeko eta euren lehiakortasuna areagotzeko.\nIkerketa dinamikoko eta kontroleko lerroko Alex Iglesiasek, berriz, mekanizazioan gertatu ohi diren bibrazioak nola konpentsatu azaldu zuen klase magistral baten bitartez: Bibrazioak mekanizazioan dauden arazo handienetako bat dira, eta, erabat desagerrarazi ezin badira ere, minimizatu eta konpentsatu egin daitezke, eta mekanizazio lanen eta produktibitatearen kalitatean dituzten ondorioak deuseztatu ere bai.\nAlex Iglesiasek bibrazioak konpentsatzeko hainbat metodo edota teknika erakutsi zituen: batzuk, mekanismoen diseinuaren fasean esku-hartuta (motelgailu pasiboak edo MEFren diseinua); beste batzuk, prozesuaren kontrolean esku-hartuta (motelgailu aktiboak, abiaduraren hautaketa automatikoa, CNC parametroen doikuntza, biraketa abiadura aldaketa etengabea), eta beste batzuk, berriz, funtzionamendu parametroetan esku-hartuta (egonkortasun lobuluak, tresnaren geometria).\nArratsaldean Alberto Mendikute Ikuskapen eta Neurketa lerroaren kudeatzailearen txanda izan zen. Albertok Piezak makinan lerrokatzea eta ahokatzea gaiaz hitz egin zuen: Pieza handiak edo ertainak manipulatzeak halako konplexutasun bat dauka, hainbat ikuspuntutatik begiratuta, eta horietako bat manipulazioa bera da. Piezak mekanizatu aurretik beraiekin egiten ditugun eragiketak aztertuz gero, eragiketa hauek ikusten ditugu: neurketak egitea, geometriaren neurriak baliozkotzea, pieza trazatzea edo bukatutako pieza abiapuntuko geometriaren barruan ahokatzea eta, bukatzeko, pieza makinaren barruan lerrokatzea mekanizatzeko. Fotogrametrian egindako azken garapenei esker urrats horiek gutxitu ditzakegu mekanizazio prozesuaren produktibitatea areagotuta, horretarako pieza galdaketatik ateratzen denetik makinan lerrokatzen denera arte dagoen balio katea analizatuta.\nBukatzeko, IK4-TEKNIKERek Hondar tentsioak gaiari buruzko aurkezpena bukatu ondoren, Mekanizazioa eta produkzio sistemak ikerketa lerroko ikertzaileak, Jose Luis Lanzagortak, piezan gertatzen diren distortsioetan jarri zuen arreta, distortsioak direla-eta mekanizazio unean arazoak sortzen direlako eta horregatik distortsioak kontuan hartu beharreko funtsezko alderdietako bat direlako.\nArazo horietako asko INTEFIX proiektu europarraren baitan sartzen dira, non IK4-IDEKOk hondar tentsioek sektore aeronautikoko aluminiozko piezen deformazioan dituzten eraginak aztertzen baititu, horiek minimizatu edo murrizteko dauden aukerak ikusteko, horretarako lokailu adimendun berritzaile hauen diseinuetan modelo berriak integratuta.


Garaiko landetxean ohi baino bisitari gazteagoak egon dira uda honetan zehar - Garai - Anboto.org\nGaraiko landetxean ohi baino bisitari gazteagoak egon dira uda honetan zehar\nEkaitz Herrera 2020-09-04 12:00\nGaraiko landetxeko kideek opor sasoiaren balantze gazi-gozoa egin dute. "Alde batetik, balantzea gozoa da lan handia egin dugulako, beharginen lanpostuei eustea lortu dugulako eta inolako osasun arazorik egon ez delako; baina gazia da etekinik lortu ez dugulako", azaldu du Jasone Gezuragak, Garaiko landetxeko arduradunak.\nPandemiaren eraginez sortutako gastuak estaltzea lortu dute uda honetan zehar, baina aitortu dute negozio lez ez dutela beharrezko etekina lortu. Inoiz baino bisitari gazteagoak izan dituzte. Adinaren batez bestekoa jaitsi egin da eta horrek isla izan du kontsumoan. "Gazteriak hemen lo egin arren, gurago dute kafea edo dena delakoa kanpoan hartu", dio Gezuragak.\nEdozelan ere, etsi barik, tinko begiratzen dio etorkizunari. Durangaldeko eragileen arteko elkarlanera deitu du Gezuragak. "Durangaldea denona da eta zaindu egin behar dugu. Denon artean sinergiak sortu eta aurrera egitea dagokigu", gaineratu du.


Laskorain Kirol Elkartea: 2010-11\nLaskorainek 2-1 menperatu zuen Concepto Createch liderra\nUrtero ohikoa izaten ari den moduan, urrezko orrialde berri bat idatzi du beste behingoz Laskorainek bere memorien liburu sakratuan, oraingo honetan Concepto Createch lider ahaltsua izan zelarik horitxoen harrapakin eta kaltetu nagusia.\nGertakizunaren ikusmina zela eta, jendetza ugaria bildu zen Usabalgo harmailetan eta lehen sailkatua eta bigarrenaren arteko demak ez zien ikastolako jarraitzaile sutsuen aurreikuspenei hutsik egin. Horren lekuko ditugu taldeak erakutsitako maila, konfidantza eta erabateko nagusitasuna, ondorioz zapore benetan gozoa geratu zelarik laskorainzale guztiengan.\nNorgehiagoka modu txarrean hasi zen etxekoentzat, kanpotarrak berehala aurreratu bait ziren estrategiako jokaldi bati bukaera bikaina emanaz. Egoera ezin okerragoa Javiren mutilentzat, lehengo minutuan 0-1 galtzen hasi, zalantza guztiak pizturik eta parez-pare Nazional B mailako joera ekonomiko guztiak apurtzen dituen talde baten aurka gailendu beharra zutelarik ordundik aurrera.\nUrteetan zehar eskeini izan ditu Laskorainek arratsalde dizdiratsuak bere jarraitzaileen aurrean eta joan den larunbatekoa ez zen ezberdina izan. Arerioak ordurarteko partidu guztiak garaipen banarekin ebatziak zituen, jokalari eta entrenatzailearen “curriculum vitae”-ak edonor dardarazteko modukoak ziren era berean, baina zulogune guzti horien parean kikildu beharrean, taldekideek egoeraren aurrean hazi eta oldartzeko erabakia hartuaz zailtasuna gailendu zuten.\nPresioa, defentsa, jokoa, intentsitatea eta erantsi daitezkeen arlo guztietan nabarmenki nagusitu ziren etxekoak bigarren zatian markagailuari itzulipurdia ematea lortu zuten arte. Elgoibartarrei arnasa hartzeko betarik ere eman gabe eta 2-1-eko emaitza eskuratu bitartean ez zuten bakerik izan tolosarrek, eta Saldias eta Barriolak egindako golei esker hiru puntuak etxean geratu ziren azkenean.\nMurgik emandako erakustaldia ezin goraipatu gabe utzi, arerioaren jokalaririk ospetsuenen oso gainetik ere aritu zelarik 40 minutuetan zehar. Taldea eta lana ardatz moduan dituen klub baten filosofiak, onenekin ere neurtu daitekeela erakutsi du beste behingoz eta ondorioz liderretik 2 puntura ipini da Laskorain aukera paregabea eta amets egiteko eskubide osoa ondo irabaziak dituelarik.\nLarunbatean Usabalen Javi delegatua, Javi entrenatzailea, Endika, Murgi, Gil, Saldias, Barriola, Telleria, Joniko, Belloso, Ekhi, Ilunbe eta Aratz izan ziren liderra menperatu zutenak.\nNork: Laskorain K. E. Noiz: 9:43 2 comentarios:\nLaskoraingo nesken taldeak 6-1 galdu zuen Gasteizen\nNeskek, igandean ezin izan zituzten 3 puntuak etxera ekarri. Partidu gogor baten ondoren, markagailua 6-1 geratu zen.\nLehenengo zatia hasi eta berehala Tolosarrek baloia galdu ondoren, Gasteiztarrek kontraeraso azkar batekin egin zuten lehen gola. Laskoraindarrek ez zuten amore eman eta markagailuan banakoa jartzen saiatu ziren arren, aurkariek bigarrena egin zuten aurreko golaren antzeko jokaldi batean.\nBaina hori ez zen izan okerrena, epailearen jarrera baizik. Hainbat falta adierazi zituen Laskorainekoen desadostasunerako. Hauek kexatu egin ziren eta epailearen hortik aurrerako jarrera, harroa eta ezjakina izan zen.\nMinutuak aurrera joan ahala, hirugarrena iritsi zen eta egoerak okerrera egin zuen. Horitxoek ezintasuna sentitu zuten eta egoera areagotzeko, atezainari txartel gorria atera zion. Beraz, Anek aldageletara joan behar izan zuen eta bere ordez Mireia atera zen. Azken bost minutuak ziren eta hiru jokalari eta atezaina zeuden kantxan, ustez, arauak horrela zirela pentsatuz.\nAtsedenaldia iritsi eta Davidek epaileari komentatu zion bost minutu egon zirela jokalari baten faltan, eta ez zuela abisatu. Honek erantzun zuen ez zegoela zertan jokalari bat kendu beharrik, arauetan ez duela hori jartzen. Jarrera onartezina izaten ari zen eta bigarren zatian sinesgaitza badirudi ere, okerrera egin zuen egoerak. Jokalariek ezin zuten sinetsi zer nolako erantzunak jasotzen ari ziren epailearen aldetik.\nLaugarren gola ere iritsi zen eta honen ondoren, Aitanak, bigarren zutoinean zela, lehena sartu zuen.\nTolosarren alde area kanpoan falta bat adierazi zen. Eiderrek berehala atera zuen aurkariak ustekabean harrapatuz, Joneri pasa eta honek gola sartu zuen. Gola baliogabetu egin zen ordea eta ondoren, epaileak Eiderri ondorengoa esan zion: “No por mucho madrugar, amanece antes”.\nJarraian, etorri ziren aurkariaren beste bi golak partidua amaitzeko. Horitxoak haserre joan ziren aldageletara, jokalari bat gutxiagorekin eta punturik gabe.\nNork: Laskorain K. E. Noiz: 12:31 No hay comentarios:\nLaskorainek 2-4 irabazi zuen Orion eta bigarren darrai sailkapenean\nTolosarron zain nagusiak, Oria ibaiak alegia, itsasoraino egiten duen ibilbide berbera egin zuen Laskorainek larunbat arratsean. Horitxoek sailkapeneko azkenaren kantxa bisitatu zuten, Oriokoren Karela dotorea eta hiru puntu gehiago poltsikoratu zituzten 2 eta 4 irabazita.\nAzkenaren aurka sarri gertatzen den moduan, neurketa ez zen samurra suertatu. Hil ala biziko egoeran dauden taldeak oso arriskutsu bihur daitezke eta ikastolakoek ikasgai hau ondo ikasia duten arren larunbatean eskola berri bat jaso zuten.\nZailtasunak hasera haseratik azaldu ziren, laskoraindarrak baloiaren jabetzarekin egin aurretik oriotarrek estraineko gola erdietsi baitzuten. Minutuak aurrera joan ahala ordea, etxekoen indarrak xahutzen joan ziren eta baloia horitxoen hanketara itsatsi zen, apurka apurka bere jokoa egiten hasi zirelarik.\nHonela atsedenaren aurretik markagailuari itzulipurdia ematea lortu zuten, Jonikok penaltiz eginiko berdinketari eta bi segunduren faltan Murgik bigarren zutainean sarturiko golari eskerrak. Azken gol hau ederra bezain erabakiorra bilakatu zen, oriotarren adorean min handia eragin baitzuen.\nAldageletatik bueltan horitxoak konzentratuago kantxaratu ziren eta etxekoek ez zuten inolako aukerarik izan. “Paco Buyo” Endika arduratu zen oriotarren itxaropenak zapuzteaz, geldiketa pare batekin lehendabizi eta 1-3koa ekarriko zuen ateko sake zeatzarekin ondoren, baloia deabruaren abiadura duen Jonikoren hanketan ipiniaz. Ibartarrak ez zuen barkatuko.\nAmaierarako bost minuturen faltan Mick Jagger Saldiasek beste kontraeraso bizkor bat baliatu zuen 1-4koa ipintzeko, eta azken emaitza zertxobait apaindu besterik egin ez zuen oriotarren bigarrena azken segunduetan etorri zen atezain jokalaria estratejiarekin.\nGaraipen honekin Laskorainek 22 puntu pilatu ditu 9 jardunalditan eta bigarren jarraitzen du sailkapenean punturik galdu ez duen Concepto elgoibartarraren atzetik. Larunbat honetan izango du aldea murrizteko aukera, alkarren aurka jokatuko bait dute Usabalen txapelketa “clasico” nagusian. Ea Orion baja izandako Barack Telleria larunbaterako taldearekin den.\nNork: Laskorain K. E. Noiz: 19:30 No hay comentarios:\nGaraipena lortu zuten Daviden neskek Izarra-Amurrio taldearen aurka\nBeroketa okerra izan zuten gure neskek, ostegunean zaintiratu bat izan arren, ustetan ondo zegoen Edurnek, ezin izan zuen beroketa behar bezala burutu eta aulkian geratu zen. Hori nahikoa ez eta arazo berbera izan zuen Eiderrek ere, taldeko fisioak bendaje bat ipini bazion ere jokatzen hasi orduko erretiratu beharrean suertatu zen.\nPartidua, aurreko astean Gasteizen jokatu zutenean bezala hasi zen, horitxoak baloiaren kontrolaren jabe eta behin eta berriz aurkariaren atea erasotuaz. Atsedenaldira bitartean sareratzerik lortu ez bazuten ere, gogotsu jarraitu zuten ikastolakoak gola segituan etorriko zenaren esperantzarekin.\nBigarren denbora hasieran partiduak ez zuen erritmorik galdu eta gol aukerak izaten jarraitu zuten bi taldeek. Azkenean, jokaldi luze baten ondoren, Jonek zutoinera egindako jaurtiketa baten aldaratzea aprobetxatuz, erne zebilen Ane txikik, gola egin zuen (hurrengo larunbat eguerdian, Ikatzan, txipiak bere kontu).\n10 minutu inguru falta ziren oraindik partida amaitzeko eta horitxoek beste gol bat sartzea zuten helburu lasaitasuna lortzeko. Bi eta hutsekoa esku-eskura izan zuen Lutxik, pase bikain bati jaso eta bera lurrera botaz egindako ahaleginean, baina ezerezean geratu zen tamalez jokaldi bikain hura.\nAmaiezinak izan ziren azken minutuetan, gure neskek erasoan jarraitu zuten bigarren golaren bila baina arabarrek kontraeraso bizkorrak egin zituzten eta Ane txikik gelditu onak egin behar izan zituen, atezain lanetan oraingoan. Epaileak ikastolakoen area ertzean adierazitako falta batek urduritasun handia pasarazi zien horitxoei baina azkenean hiru puntuak etxean gelditu ziren, 1-0.\nLaskorainek 5-2 irabazi zuen Billabonako Egintza taldearen aurka\nSailkapeneko bigarren postuari atxikitu eta Concepto lider ahaltsuaren erritmo biziari beste astebetez eusteko aukera eman dion garaipen garrantzitsua lortu zuen Laskorainek joan den larunbatean Billabonako Egintza bizilagunaren aurka eskuratutako hiru puntuei esker.\nAurkariak estraineko urtea du Nazional B mailan pasa den denboraldian Euskal ligatik igoeraren txartela lortu eta gero, gertukoa izan arren, erreferentzi faltak tolosarrentzat guztiz arrotza eta ezezaguna egiten zuen arerioa, azaldu lezakeen errendimenduak beraz ez zituen Javiren mutilak ezustekoan harrapatu.\nNeurketa nahiko parekatua suertatu zen hasierako uneetan, bi taldeek erakutsi zituzten beraien iskilu pozointsuak, baieztapen honen erakusgarri ditugularik lehen minutuetan bi atezainek egindako agerpen salbatzaileak. Dena den, horitxoak 2-0 aurreratuko ziren markagailuan Barriola eta Murgiren bitartez norgehiagoka maldan behera ipiniaz etxekoentzat. Billabonakoek ordea berean jardun eta jokaldi arriskutsuak jorratzeko ahalmena erakusten ari ziren behin eta berriz, baina lehen zatia amaitzeko 4 segundu gelditzen zirenean Ekhik 3-0-ekoa sareratu zuen Egintzakoen kalterako.\nBigarren erdia hasi bezain pronto, Elolak modu bikainean eramandako kontraerasoa Barriolak sareratu zuen beste behingoz. 5 minuturen faltan aldea 4-2-ra murriztu izanagatik, Gilek 5-2-ko azken emaitza itxi zuen.\nHarmailetan “Andrex Maldini” ospetsua ikusi ahal izan genuen bi taldeetako jokalarien mugimenduak aztertu eta bere datu basea elikatzen, azken emaitzarekin pozarren azaldu eta tolosarren garaipenaren balorazio positiboa egin zuelarik norgehiagokaren amaieran.\nBigarren postuan darrai taldeak eta datorren astean Oriora mugituko dira Javiren mutilak aurretik geratzen den bide oztopatuan beste pauso bat emateko asmotan. Larunbatean Javi delegatua, Javi entrenatzailea, Endika, Gil, Murgi, Telleria, Ekhi, Saldias, Belloso, Elola, Barriola, Joniko eta Aratz izan ziren Usabalen.\nFilialari dagokionez, Aitorren taldeak 6-4 irabazi zuen Arcelusek 5 gol egindako norgehiagokan, Santxoren gazteek 4-2 galdu zuten Mutrikun eta Pradosen neskek 1-0 irabazi.\nNork: Laskorain K. E. Noiz: 18:36 No hay comentarios:\nLaskoraingo neskek etxetik kanpo jokatu zuten joan den Igandean Gasteizeko Iparralde kiroldegian, Zubitxu taldearen aurka hain zuzen ere. Arratsaldeko lauetan hastekoa zen partidua 15 minutu beranduago hasi zen arbitroa falta zelako.\nTalde bisitariak ekin zion partidari epaileak txistua jo zuenean. Baloiaren kontrola hasieratik izan zuen Laskorainek eta ia partidu osoa aurkariaren kanpoan igaro zuen. Honek, positiboa badirudi ere, bere alde negatiboa izan zuen. Bai lehenengo eta bai bigarren zatian, aurkariak atzean sartu ziren eta egoera hau ikusita, Tolosarrek gora egiten zuten ia kontrolik gabe gehiegi nekatuz. Hala ere, partidu txukuna egin zuten.\nLehenengo zatian, 15. minutu inguruan iritsi zen gure nesken lehen gola. Ekipoko 9. zenbakia erditik sartu zen baloia hanketan zuela eta atezainaren eskuin aldeko zutoin ondora jaurti zuen gola sartuz.\nPozak ez zuen asko iraun. Epaileak Laskoraingoen kontrako falta bat adierazi zuen area inguruan eta beraietako batek zuzenean jaurtiz, beraien aldeko markagailua tanto batez igo zuen.\nHala ere, Tolosarrek gogotsu jarraitu zuten eta korner batean, beraien jokaldi efikaza eginez, ekipoko ia Bilbotarra denak markagailua aurretik jartzeko aukera izan zuen, baina ez zuen lortu.\nLehenengo zatia amaitu, eta bigarrena hasi zen. Esan bezala, bigarren zatian gure neskek jarraitu zuten jokoaren kontrolarekin. Nahiz eta porterira askotan jaurti, ez zuten zorte handirik izan eta baloia ez zen 3 zutoinen artean sartzen. Epailea ere ez zen oso fin ibili, falta gehienak Tolosakoei seinalatzen zizkien, zeinak, erdiak ez ziren izan.\nZatiaren erdialdean iritsi zen azkenean Laskoraingoen gola. Aurreko golaren antzeko jokaldiarekin sartu zuen berriro ere bizkarrean 9-a daraman jokalariak. Partida aurrera zihoan eta azken minutuan, gure nesken aldekoa zen penaltia, epaileak ez zuen adierazi. Horrela amaitu zen ligako hirugarren jardunaldia.\nLaskoraingo neskak, patata tortila goxoak janez hiru punturekin itzuli ziren etxera.\nNork: Laskorain K. E. Noiz: 22:25 No hay comentarios:\nNork: Laskorain K. E. Noiz: 16:50 No hay comentarios:\nLaskorainek 2-2 berdindu zuen Bilboren aurka neurketa zail batean\nNeurketa korapilatsua eta borrokatua jokatu zuen Laskorainek joan den larunbatean Usabalen. Aurrean bisitari, dela denboraldi gutxi ohorezko mailan aritutako Bilbo eraberritua izan zuen, orain artean jardunaldi guztiak garaipen bihurtu zituen taldea, baina amaierako puntu banaketak gehiago ase zituen bilbotarren desirak ikastolakoenak baino.\nHonelaxe da: berdinketak ia beti garaipenetik gehiago izaten du talde batentzat eta porrotetik gehiago bestearentzat eta larunbatean partida amaierako egoera ez zen salbuespena. Azken bozinarako 30 segunduren faltan binakoa erdietsi zuten bilbotarren bisaiak genituen argibiderik onena.\nNorgehiagoka maila handikoa suertatu zen oso. Lehen zatian, jokoa eta baloiaren jabetza orekatuagoak, norbaitek agintzekotan etxekoak izan genituen agintari eta markagailuan ere abantaila eskuratu zuten Barack Telleriak sarturiko golari eskerrak; eraso posizionalean talde guztiak buruturiko eta Pitagoras bera zur eta lur utziko zukeen triangelaketa bati amaiera ipiniaz.\nAldageletatik bueltan, teknikoki eta taktikoki ezin hobe hornituriko bizkaitarrak entxufatuagoak kantxaratu ziren eta beraiek izan ziren nagusi minutu dezentetan zehar. Endika atezainaren lidertzapean ordea, horitxoen defentsak bikain erantzun zion erronkari eta hau gutxi ez balitz, jokaldi solte batean Barriola kapitain adoretsuak bigarrena egin zuen.\nAmaierarako bost minuturen faltan, partidak kontrolpean zirudienean, bilbotarrek atezain jokalaria ipini zuten kantxan, jokoa erabat ireki zelarik ezinbestean. Minutu zirraragarri horietan, bi taldeek jokaldi bikainak burutu zituzten eta gol aukera argi franko sortu bi ateetan. Baina, zutoinkada eta ez zutoinkada, horitxoek ez zuten partida ixten asmatu eta bilbotarrek aldiz, epaileek erabakitako etxekoen bi minutuko inferioridadea ederki aprobetxatu zuten abantaila murrizteko eta gorago aurreratu moduan amaierarako 30 segunduren faltan binakoa egin.\nKontuak kontu, Javi Mugicaren mutilek denboraldi hasiera oso ona osatu dute, egutegi hasiera gogor batean, 6 jardunalditan, 4 garaipen, berdinketa bat eta porrota bat pilatuaz. Sailkapeneko goiko bagoian kokatu dira beraz eta hortxe eutsi beharra dago orain.\nPuntua Javi delegatuak, Javi entrenatzaileak eta Endika, Telleria, Barriola, Murgi, Gil, Otxoa, Saldias, Txiki, Illunbe, Elola eta Aratz jokalariek lortu zuten.\nHarrobiko taldeak ere asteburu zaila izan zuten. Aitorren mutilek galtzaile irten ziren Zaldibiko Tellatuberriren aurka (2-3) eta Ikerrenak, berriz, puntutxo bat urratu zuten Tecnun donostiarren aurka (5-5). Nesken txapelketak asteburu hontan atseden izan zuen.\nNork: Laskorain K. E. Noiz: 11:18 No hay comentarios:


Bibliaren Gerrikoa - Wikipedia, entziklopedia askea.\nBibliaren Gerrikoaren hedapena gutxi gorabehera.\nBibliaren Gerrikoa (ingelesez Bible Belt) kristau protestantismo (gehienbat ebanjelikoa) nagusi den Hegoaldeko Estatu Batuetako eremuari ematen zaion izen informal edo herrikoia da. Esapide honen aurreko aipu ezaguna H. L. Mencken kazetariak idatzi zuen 1924an.\nKolonietako garaian (1607-1776), zonalde hori Eliza Anglikanoaren gotorlekua izan zen. Protestantismora hurrengo mendean nagusitzen hasi zen emeki-emeki, mugimendu erlijioso andanek, horietako asko baptistekin erlazionatuta, entzute handia irabazi ahala.\nZonalde hau herrialdeko beste batzuen aldean erkatzen da. Honela, ipar-ekialdean eta Laku Handietako Zonaldean protestantismo aurrerakoiagoa eta katolizismoa dira nagusiak; Erdi-Mendebaldean erlijio aniztasuna dago; mormoien korridorea Idaho eta Utahn kokatzen da; eta mendebaldea sekulartzat jotzen da.\nOrriaren azken aldaketa: 21 azaroa 2021, 20:47.


KORRIKA: 3. eguneko Kronika - Arrosa\nKadreitatik Kastejonerako bidea egiten ari zela, Korrikaren 3. egunari eman zioten hasiera. Gaualdea lasaia izan zen Zentroniko, Tutera, Arketas edota Balterra inguruan eta Alesbesera heldu orduko, lehen eguzki izpiek giroa epeltzen hasiak ziren. Martzillan, herriko eta inguruko herrietako jendea irten zen errepidera. Horien artean, Faltsez, Azkoien eta Zarrakaztelukoak, beraien herrietatik ez baitzen Korrika pasatzen.\nBitartean, Arrosako Zebra Tafallan esnatzen ari zen eta bapo gosaldu ostean, Kaparrotsurako bidea hartu zuen. Konpainia onean joan zen gainera, Oarsoaldeko AEK-ko maskota, Astokilo, kopiloto lanetan ibili baitzen.\nBeranduago, “Egunooooon Kaparrotsuuuu” oihuaz sartu zen Korrikako furgoneta herrian. Bertako eskolako irakasle eta guraso banari, furgonetara igotzeko eskaintza egin zieten, eta euren emozioaren berri eman zieten gidariei. Ez omen da ohikoa Korrika herritik pasatzea eta ondorioz, ilusio handiz hartu zuten. Eskualdean euskararen aldeko borroka zaila suertatzen zaiela onartu zuten, baina atzoko egunari esker, indarberrituta daudela adierazi zuten. El Murillo eta Pitillaseko biztanleek ere, euskararekiko duten konpromisoa argi utzi zuten ibilbide guztian zehar.\nAtzoko egunak, momentu bereziak utzi zizkigun Beiren. Bertan, duela gutxi zendu zen Carlos Del Villar herrikidea omendu zuten. Izan ere, aurreko urteetan, Korrika laguntzaile fina izan da. Hala izanik Euskal Irratietako Charlotte Chorhy eta biok, herriko gazte batekin mintzatu ginen, korrika nola bizi duten ezagutzeko eta Carlosi egindako omenaldiari buruz galdetzeko. Hona hemen bere hitzak: ZOOM0023\nBidean aurrera, tipi tapa Erriberrira iritsi ziren 20. edizioko korrikalariak. Hantxe, zai zituzten aurten euskara ikasten hasi diren ikasleak.\nEguneko irudia, ordea, Tafallan kokatu daiteke, Kaleek gainezka egin baitzuten erdigunean. Korrikak herria atzean utzi ostean, jai giroan jarraitu zuten bertako kale eta plazetan. Bazkalorduan, Olleta, Lerga eta Eslaba zeharkatu zituen eta arratsaldeko lehen orduetan pozez eta umoretsu hartu zuten Oibarren.\nZangoza, eguneko beste gune jendetsua bilakatu zen. Pentsa, patatero kuadrila bat bertaratu zela Trebiñu Araba dela aldarrikatzera! Kale ertzetan pilatutako lagunek, txalo artean egin zioten harrera eta amaiera aldean euriak gogor kolpatzen bazuen ere, tinko jarraitu zuten askok aurrera.\nArratsaldean Ledea eta Irunberritik pasa ostean, Domeiñun iluntzeaz gozatu ahal izan zuten. Azkenik, Nabaskotze, Burgi eta Erronkari izan ziren egunari amaiera eman zioten herriak. Izan ere, iluntzearekin batera eguzkia agurtzen bada ere, Korrikak aurrera darrai. Haurrek zein helduek hartu zuten parte Korrikan, bai bertakoek bai Euskal Herriko beste zenbait zonaldetakoek. Erronkari ibarrean, esate baterako, Erronkariko herri guztiek hartu zuten parte: eragile ezberdinek, eskolako irakasle, ikasle zein gurasoek…\nBihar goizaldean, Aribera helduko da. Adi, beraz, Irati irratiko lagunak! Ordu gutxi barru, Korrika han izango duzue eta!\nEguraldiari dagokionez, atzo bezela, kamaleoiaren mozorroa jantzi zuen. Han eguzkia, hemen euria. Batetik haize freskoa, bestetik ortzadarra. Baina guztietan irria ahoan ikusi ahal izan genituen parte hartzaileak!\nPosted in Arrosa Berriak, BERRIAKTagged #arrosa #Astokilo #Carlos del Villar #euskara #korrika #portada #tafalla #zangoza #zebrabidea\nSOINUGELA: Sly and The Family Stone, Grateful Dead, Itziarren semeak...


PDF (223 KB - 1 orri.)\nBarakaldoko (Bizkaia) Lehen Auzialdiko 3. Epaitegian 847/2016 hitzezko judizio-prozedura bideratu da Aceites Garcia Moron Sat 7199 enpresak eskatuta Angel Diez Lanborena jaunaren aurka, diru-kopuru bat erreklamatzeko. Prozedura horren gaineko epaia eman da, eta idazpuruan eta epaitzan kopiatu da; hona:\nEpailea: Susana Diez Martinez de Lahidalga and.\nData: 2018ko otsailaren 16a.\nDemandatzailea: Aceites Garcia Moron Sat 7199.\nProkuradorea: Sonia Ramos Peñin.\nDemandatua: Angel Diez Lanborena.\nJudizioaren gaia: diru-kopuru baten erreklamazioa.\nRamos Peñin prokuradoreak Aceites Garcia Moron Sat 7199 enpresaren izenean eta ordezkaritzan aurkeztutako demanda baiesten dut eta, horrenbestez, demandatua 1.276,69 euro, Berankortasunaren aurka borrokatzeko 3/2004 Legeak ezartzen dituen interesak, ordaintzera kondenatzen dut, eta prozeduraren kostuak ezartzen dizkiot.\nJakinaraz bekie epai hau alderdiei, eta ohartarazi beraren kontra ezin dela aurkeztu apelazio-errekurtsorik, urriaren 10eko 37/2011 Legeak, prozesuak azkartzeko neurriei buruzkoak ezartzen duenarekin bat etorriz (lege hori 2011ko urriaren 11n argitaratu zen BOEn eta urte bereko azaroaren 1ean ipini zen indarrean, eta PZLren 455.1 artikulua aldatzen du), xedapen iragankor bakarrak finkatzen duen interpretazioaren arabera.\nAgiri hau ematen eta sinatzen dut Barakaldon (Bizkaia), bi mila eta hemezortziko abenduaren hiruan, Angel Diez Lanborena demandatuari legean agindutako moduan jakinarazteko balio izan dezan.


Otsaileko jarduerak prest! – Egizu elkartea\nOtsaileko jarduerak prest!\nSENDIn baditugu prest otsaileko tailer, ikastaro eta irteerak. 7 jarduera izango dira guztira Getxoko hainbat ikastetxe eta elkartetan egingo ditugu eta ume eta guraso guzti-guztientzat dira. Animatu eta izena eman! Horretarako gure zenbakiak: 685 73 29 63 eta 94 491 4357, gure posta elektronikoa: sendigetxo@yahoo.com eta gure helbidea Karitatea 1, sotoa 10. bulegoa, 48991 Getxo.\nTxokolatezko postre erraz eta polita prestatzen ikasiko dugu. Denok elkarrekin, gurasoak eta umeak. Parte hartzeko, umeak 5 urtetik gorakoak izan behar dira.\nNoiz: otsailak 13, asteazkena + 17:30-18:45\nNon: Itxas Argiako egoitza, Iturribide 24 behea, Getxo.\nMatrikula: tailerra doan izango da\nIzena emateko epea: otsailak 11\nBegirale zerbitzua: 5 urtetik beherako umeentzat\n(Información en castellano: hacer click en la imagen)\nGurasoak eta umeak elkarrekin, erraz egiteko euskal dantzak ikasiko ditugu, Getxoko Itxas Argia dantza taldeko kideek erakutsita. Zuen seme-alabak 5 urtetik gorakoak badira eta gogoa baduzue gorputza astintzeko eta ondo pasatzeko animatu eta etorri!\nNoiz: otsailak 15, 22 & 29, ostiralak + 17:30-18:45\nMatrikula: 10 € familia bakoitzeko\nIzena emateko epea: otsailak 13\nPizza bikainak prestatu eta meriendatuko ditugu. Gurasoak eta umeak elkarrekin sukaldari gazte biren laguntzaz. Parte hartzeko, umeak 5 urtetik gorakoak eta euskaldunak izan behar dira.\nNoiz: otsailak 27, asteazkena + 18:00-19:30\nNon: Bidebitarte txokoa, Sarrikobaso kalea 3, behea, Algorta\nIzena emateko epea: otsailak 25\nBizkaiko Xirula-Mirula elkarteko kideek gidatuta, euskal kantak eta jolasak ikasi eta egingo ditugu denok elkarrekin, gurasoak eta umeak. Umeen adinaren arabera bi saio egingo ditugu.\nNoiz: otsailak 22 (3-5 urtekoentzat) eta otsailak 29 (6-8 urtekoentzat) + 17:00-18:15\nNon: Romoko ikastetxeko gimnasio txikian\nIzena emateko epea: otsailaren 20ra arte\neski ikastaroa Getxoko familientzat\nIraupen eski ikastaroa egingo dugu bi taldetan banatuta: hasiberriak eta esperientzidunak, denok elkarrekin, gurasoak eta umeak. Euskaraz bizitzeko asteburu aparta!\nNoiz: otsailak 22-24 (ostiraletik igandera arte)\nNon: Somporteko eski estazioan. Jakako Oroel hotelean 2 gauak pasako ditugu pentsio erdian.\nEski ikastaroa: 2 ordu egunero (larunbata eta igandea)\nMatrikula: 135 € (105 € Gurasolagunentzat) Deskontu berezia familia ugarientzat.\nBi sukaldari gaztek postre gozoa eta erraza prestatzen irakatsiko digute guraso eta umeoi. Parte hartzeko, umeak 5 urtetik gorakoak eta euskaldunak izan behar dira.\nNoiz: otsailak 20, asteazkena + 17:30-18:45\nNon: San Nikolas ikastolako jangelan, Algorta\nIzena emateko epea: otsailak 18\nNagusi eta umeentzako tailer honetan musika egiteko garai bateko jostailuak sortu eta jotzen ikasiko dugu. Gurasoak eta umeak elkarrekin, musika eta erritmo giroan ederto pasatuko dugu! Parte hartzeko, umeak 5 urtetik gorakoak izan behar dira.\nNoiz: otsailak 28, osteguna + 17:30-18:45\nNon: Andra Mari Ikastetxeko musika gelan, Getxo\nIzena emateko epea: otsailak 26\nEuskara praktikatzeko taldeak antolatu ditugu ikastetxeetan, goizez eta arratsaldez, astelehenetik ostiralera. Ordutegia eta lekua gurasoek beraiek aukeratzen dute. Talde bakoitzean euskaldun zaharrak eta euskaldun berriak egongo dira eta 4-6 gurasok osatuko dute taldea.\nArratsaldeetan begirale zerbitzua eskaintzen dugu umeak zaintzeko, gurasoak kafea hartzen, parkean edo patioan berbetan ari diren bitartean. Zure seme-alabak 2-12 urtekoak badira eta gutxieneko euskara maila baduzu proiektu hau zuretzat da. Animatu eta etorri gurekin!\nSendi Proiektua2008-02-07T17:19:55+01:002008-02-07|sendi, tailerrak|0 Comments


Sallenelles - Wikipedia, entziklopedia askea.\n49° 15′ 50″ N, 0° 13′ 45″ W / 49.2639°N,0.2292°W / 49.2639; -0.2292Koordenatuak: 49° 15′ 50″ N, 0° 13′ 45″ W / 49.2639°N,0.2292°W / 49.2639; -0.2292\nAmfreville, Merville-Franceville-Plage eta Ouistreham\n143 (%48.8) 151 (%51.5)\nSallenelles Frantziako udalerria da, Calvados departamenduan dagoena, Normandia Beherea eskualdean. 2013an 323 biztanle zituen.\n2007an Sallenelles udalerrian erroldatutako biztanleak 277 ziren. Familiak 121 ziren, horien artean 37 pertsona bakarrekoak ziren (25 bakarrik bizi ziren gizonak eta 12 bakarrik bizi ziren emakumeak), 40 seme-alabarik gabeko familiak ziren, 36 seme-alabak dituzten bikoteak ziren eta 8 seme-alabak dituzten guraso-bakarreko familiak ziren.\n2007an 149 etxebizitza zeuden, 118 familiaren etxebizitza nagusia ziren, 24 bigarren erresidentzia ziren eta 7 hutsik zeuden. 140 etxeak ziren eta 7 apartamentuak ziren. 118 etxebizitza nagusietatik 82 bere jabearen bizilekua ziren, 34 alokairuan okupaturik zeuden eta 2 doan lagata zeuden; 6 etxek gela bat zuten, 14 etxek bi zituzten, 24 etxek hiru zituzten, 27 etxek lau zituzten eta 47 etxek bost zituzten. 68 etxek euren parking plaza propioa zuten azpian. 56 etxetan ibilgailu bat zegoen eta 46 etxetan bat baino gehiago zituzten.\nSallenelles udalerriko biztanleria-piramidea 2009an .\n2007an lan egiteko adina zuten pertsonak 195 ziren, horien artean 145 aktiboak ziren eta 50 inaktiboak ziren. 145 pertsona aktiboetatik 127 lanean zeuden (65 gizon eta 62 emakume) eta 18 langabezian zeuden (11 gizon eta 7 emakume). 50 pertsona inaktiboetatik 14 erretiraturik zeuden, 19 ikasten zeuden eta 17 "bestelako inaktibo" gisa sailkaturik zeuden.\n2009an Sallenelles udalerrian 127 unitate fiskal zeuden, 301 pertsonek osaturik. Pertsona bakoitzeko diru-sarrera fiskalaren mediana urteko 17.151 euro zen.\n2007an zeuden 15 komertzioetatik, 1 janari enpresa zen, 2 eraikuntza enpresak ziren, 2 ibilgailuen saltze eta konpontze enpresak ziren, 1 garraio enpresa zen, 2 ostalaritza eta jatetxe enpresak ziren, 1 finantziazio enpresa zen, 3 higiezinen enpresak ziren, 1 zerbitzu enpresa zen, 1 administrazio publikoko enpresa zen eta 1 «beste zerbitzu jarduera batzuk» multzoan sailkatutako enpresa zen.\nBréville-les-Monts (2,4 km)\nOuistreham (2,6 km)\nGonneville-en-Auge (2,8 km)\nMerville-Franceville-Plage (3,0 km)\nRanville (4,0 km)\nBNF: 152480735 (data)


Mendi gosez - Tolosaldea - Tolosaldeko ataria\nEneritz Maiz Etxarri 2020-05-20 12:59\nHerritik ateratzeko aukera eman duten bezain pronto atera dira mendizaleak; Txindokik agerian utzi du bere erakarpena.\nHerriko ateak zabaltzea nahikoa izan da mendizaleak mugitzeko. Txindoki mendiak astelehen goizean goiz jaso zituen lehen bisitariak. Aste eguna izanagatik, kotxe ugari elkartu ziren Txindokiren magalean. Jon Zubizarreta Abaltzisketako alkateak horrela kontatu du: «Goizeko zortzietarako 22 kotxe zenbatu nituen Larraitzen. Eta geroz, egun osoan zehar nabaritu zen mugimendua. Mendizaleak, txirrindulariak, motozaleak...». Tabernak, ordea, itxita daude oraindik Abaltzisketan.\nEguraldi ederrak asko lagundu du horretan, eta atzo ere joan-etorria izan zen Abaltzisketan. Zalantzak zalantza, jendeak ez du aukera galdu nahi izan. Alegia, Amezketa, Amasa-Villabona edota Tolosako mendizaleak goizean goiz mugitu dira. Donostialdetik ere gerturatu dira. «Maskara eta eskuetarako gelak hartuta etorri gara», adierazi dute. Eta nondik etorri diren esateko zalantza ere izan dute. Bada kezka, zer, noiz eta non egitearekin. Ordutegiak eta biztanle kopurua ahoz aho.\nGogoa da mendizale guztiek aipatu dutena. Eta behin igota, orain gogo gehiago duenik ere bada. Giro ederra aipatu dute, eta goiko aldean, haizearekin giro atsegina. «Hau poza» izan da billabonatarrari atera zaiona barru-barrutik langara iristean. «Etxe inguruko mendietan ibili gara, baina Txindoki ezberdina da». Etxealdia nabaritu du. «Iturrira bitarteko bidea ondo, baina gero nabaritu dut etxean egondako denbora».\nAmezketan bizi eta Larraitzera joan ezina nabaritu duenik ere bada. «Igandero dugu Larraitzera etortzeko ohitura, eta luze egin da. Gaur, paseo txiki bat ematera etorri naiz».\nGoiztiar ibili dira batzuk, eta presa handiegirik gabe beste batzuk. Ia bi hilabete jenderik ibili gabe egonagatik bidean ez dute aldaketa handiegirik nabaritu mendizaleek. Naturak ez du biderik estali, eta hemendik aurrera naturaz gozatzeko bidea izango da Txindokirena.


Bestak bertan behera gelditu direla eta prebentzio neurriak gordetzea garrantzitsua dela gogorarazi dute Baztanen - Baztan - Erran.eus\nBestak bertan behera gelditu direla eta prebentzio neurriak gordetzea garrantzitsua dela gogorarazi dute Baztanen\nTtipi-Ttapa 2020-07-27 08:00\nRemirez presidente ordea, Joseba Otondo Baztango alkatearen eta Alazne Sansiñena Elizondoko alkatearen artean, ortziralean Elizondon.\nElizondon bildu dira Javier Remirez lehen lehendakariordea eta Baztango eta Elizondoko alkateak. Elizondoko Santiago bestak hasi behar ziren egunean\nJavier Remirez Nafarroako Gobernuko lehen lehendakariorde eta Lehendakaritza, Berdintasun, Funtzio Publiko eta Barne kontseilariak eta Joseba Otondo Baztango alkateak mezu bera helarazi diete bailarako herritarrei, eta herrietako bestak bertan behera utzi behar izan direnez, norbanakoaren erantzukizunari eta prebentzio-neurriei eusteko eskatu diete, COVID-19aren pandemia zabal ez dadin.\nBiek bilera egin zuten uztailaren 24an, ortziralean, Baztango udaletxean, Elizondon; izan ere, egun horretan hasi behar zuten Santiago bestek, eta bertan behera utzi behar izan dituzte COVID-19aren pandemiaren ondorioz, Baztango gainerako herrietan gertatu den bezala. Alazne Sansiñena Lertxundi Elizondoko alkateak ere hartu zuen parte bileran.\nRemirez lehendakariordeak Nafarroako Gobernuaren babesa adierazi dio bestak bertan behera uzteko udalak hartu duen erabakiari, eta gogorarazi du aurten ez dela jaieguna izanen: «Solidarioak izaten jarraitu behar dugu, osasun arloko prebentzio-neurriak betez, eta egun esanguratsuenetan jendetza eta ospakizunak saihestuz, Santiago egunean, adibidez, datorren urtean gogotsu gozatu ahal izateko».\nRemirezek «Baztango auzokide guztiek orain arte erakutsitako erantzukizun eta konpromiso handia» nabarmendu zuen. Aitzineko asteburuan Baztandarren Biltzarra ospatu behar zen, eta hura ere bertan behera geratu zen. Era berean, kutsatzeko aukerak presente jarraitzen duela gogorarazi zuen: «Beraz, ezin gara erlaxatu, egoerak arretarik ez galtzea eskatzen du».\nJoseba Otondo Baztango alkateak, berriz, martxoan eta apirilean Elizondon bizi izan zen «une latza» gogoratu zuen, eta «burua erabiliz jokatzeko» eskatu die herritarrei. «Herriko bestak une zaila izan ohi dira koronabirusa kudeatzeko orduan. Horregatik, garrantzitsua da azpimarratzea eta gogoraraztea bestak bertan behera geratu diren arren arduraz eta tentuz jokatu behar dugula», berretsi zuen. Ideia hori azpimarratu zuen Alazne Sansiñena Elizondoko alkateak: «Guztioi dagokigu arduratsuak izatea. Ez dago bestarik. Etorriko dira garai hobeak, eta bestetaz gozatzeko aukera izanen dugu».\nOrdutegien mugaketa aisialdiko lokaletan\nBileran, Nafarroako Gobernuak egun hauetan hartutako azken prebentzio neurrien errepasoa egin zuten; gelen, beheko solairuetako gazteen lokalen erabilera debekatzea, gaueko aisialdirako tabernak eta lokalak goizeko ordu bietan ixtea, eta karrikako-zurrutaren debekua, bertzeak bertze.\nBaztango Udalak duela hiru aste hartu zituen neurriak, herriko ostatuekin goizaldeko 2etan ixtea adostu zuenean, baita gaueko ordutegian argiztapena %100ean eta musika bolumen txikian izatea ere, «inork nahi ez dituen egoerek sor ditzaketen jai giroak saihesteko». «Egoera honek arduraz jokatzea eskatzen du, inork nahi ez duen zerbait ez bihurtzeko. Prebentzio-neurriak zorroztu behar dira», azpimarratu zuen Otondok, Baztango harana «topaleku turistikoa» dela, eta jatorri ezberdinetako pertsona aunitz ingurune naturalaz gozatzera joaten direla gogorarazi ondotik. Turismoaren aldetik duen erakargarritasun horrek, azpimarratu zuen, «ez du osasunerako arriskurik ekarri behar», eta horregatik, erantzukizun-eskaera bisitariei ere zabaldu die.\nRemirez lehendakariordeak nabarmendu zuenez, «Nafarroako Gobernuak beharrezkoak diren neurri guztiak hartuko ditu, lurraldearen zati batean edo komunitatearen lurralde osoan, osasun publikoa zaintzeko eta kutsatze berriak saihesteko». Halaber, hau nabarmendu zuen: «herritarrak jarrera bikaina erakusten ari dira hartutako erabakiak jarraitzeko, eta osasun-jarraibideak, probak (PCRak) eta isolamenduak, betetzeko orduan, positibo baten kontaktu gisa hautematen baldin bazaie».\nTopaketak inguru horretarako interesgarriak izan daitezkeen hainbat gai jorratzeko ere balio izan zuen, mugaz gaindiko lankidetza eta banda zabala bailara osora zabaltzea, bertzeak bertze, eta baita Lanbide Heziketaren hezkuntza eskaintza zonalde osora zabaltzeko ere.\nNafarroako Gobernuak COVID-19aren kutsatzea prebenitzeko oinarrizko gomendioak ekarri ditu gogora: jende-pilaketak dituzten guneak saihestea; distantzia gordetzea, maskara erabiltzea; eskuak maiz garbitzea, minutu batez xaboi edo gel hidroalkoholikoarekin; eta establezimendu bakoitzean adierazitako edukiera eta ordutegiak errespetatzea. Halaber, azpimarratu du ez direla ospakizunetarako egunak, ezta agur beroak ematekoak ere, arduratsuak izanik bizitzak salba daitezke eta.\nAzkenik, koronabirusarekin bateragarriak diren sintomak (sukarra, eztula, arnasteko zailtasuna, usaimena edo gustua galtzea, beherakoa, eztarriko mina edo giharretako min ez-ohikoak edo kausa ezagunik gabeak) izanez gero, ezinbertzekoa da etxean isolatzea eta osasun-zentrora berehala deitzea, edo 948 290 290 telefonora, osasun-zentroa itxita baldin badago.\nJoseba Otondo, herriko bestak alde batera uztearen harira\nXorroxin irratia uzt 24 Baztan\nAlazne Sansiñena, Elizondoko bestak bertan behera gelditu izanaren harira\nXorroxin irratia uzt 24 Baztan Elizondo


Dirección corta: https://lahaine.org/fI7l\n26/09/2017 :: Nacionales E.Herria\nx Lur Albizu eta Mikel Urdangarin, Ernaiko kideak\nBaimenik eskatu gabe, aske izan nahi dugu. Ez dugu baimenik eskatuko historia idazteko, historia herriek egiten dutelako.\nInoiz inork ez du baimenik eskatu libre izateko, eta ez gara orain horretan hasiko. Ez dugu baimen beharrik mundua iraultzeko, ezarritakoa aldatu daitekeela erakusteko. Kataluniako prozesuak argi erakutsi du herri mobilizazioak oinarrizkoak direla eraldaketa prozesuetan; are gehiago, herri mobilizazioak ezinbestekoak, zentralak eta nahitaezkoak direla eraldaketak gertatuko badira. Guk ere argi daukagu, eta posizionatzera goaz: kalera ateratzea da herri katalanari momentu honetan egin dezakegun ekarpenik handiena. Gazteok eraldaketaren, eraldaketen eta iraultzen motor izan gara historikoki, eta konpromiso horretan berreste gara gaurkoan ere. 78ko erregimena ezarri (eta ongi ezarri) zenean hautu garbia egin zuten orduko gazteek: haustura. Haustura da gaur ere gazteon apustua.\nEspainiar Estatuaren errepresioa ez da nolanahikoa izan, eta gorantz jarraituko du (badakigu noraino hel daitezkeen). Urriaren 1eko autodeterminazio erreferenduma oztopatzeko ahalegin guztiak eginen dituzte. Horra talka: alde batean atxiloketak, debekuak, zentsura; bestean herria, hautestontziak eta, ez dezagun ahaztu: erabakia, herri gisa bizitzeko nahia. Egunotan Katalunian gertatzen ari dena bi hitzetan laburbildu daiteke: estatu kolpea. E s t a t u k o l p e a. Eta argi izan dezagun: urriaren 1eko mugarriaren ondoren, dena desberdina izanen da. Hemen ere prest egon beharko dugu, espainiar Estatua ez delako dagoeneko berdina izanen. Salbuespen egoerari erantzun behar diogu. 78ko erregimena urriaren 1ean eroriko da, hil egingo da, eta horretan ere lagundu beharko dugu. Goazen arrakalak aprobetxatzera. Zer da Espainiaren ustelen erreinuak eskaintzen diguna? LOMCE, lan erreformak, Guardia Zibila, Eliza, ustelkeria, prekarietatea, pobrezia, zigorrak, mozala, inposaketak, gure gorputzen gaineko kontrola. Dependentzia. Zer eraikiko dugu guk?.\nHamaika dira independentziaren aldeko hautua egiteko arrazoiak. Egun independentziaren alde egitea, hemen eta orain, hausturaren alde egitea da. Euskal Herria sozialista eta feminista gertuago edukitzea, eta proiektu politikoan sakontzeko aukera da independentzia, aukera berriak irekitzekoa. Beste mundu bat eraiki nahi dugunontzat, harreman ereduak irauli nahi ditugunontzat eta utopi(et)an sinesten dugunontzat, bidean dugun geltokia da independentzia. Geure bizitzen gain erabaki nahi dugunontzat, estatu burujabeak izatea, ezinbestekoa. Ez da bakarrik nahia: beharra eta aukera ere bada estatua izatea, aste eta egun hauetan ari gara ikusten hala dela.\nGuk argi dugu: kataluniar herria babestera goaz, gure herrietako kaleak betetzera, gure elkartasun osoa adieraztera, Euskal Herrirako ere prozesu independentista aldarrikatzera, martxan jartzera. Hamaika izanen dira irailaren 28an kalera ateratzeko arrazoiak, eta baita mobilizatzeko aukerak ere. Hego Euskal Herriko hiriburuetan honakoak dira deialdiak: Bilbon 12.30ean, Plaza Eliptikotik; Donostian 12etan Bulebarretik; Gasteizen, 12.30ean Andra Mari Zuriaren Plazatik; arratsaldeko 18etan izanen da Iruñeko manifestazioa, Baratxurien plazatik abiatuta. Beste hamaika ikastetxe, herri, auzo eta eskualdetan izanen ditugu mobilizazioak irailaren 28an. Goazen kalera. Sortu dezagun manboa Euskal Herriko txoko guztietan!\nBaimenik eskatu gabe, aske izan nahi dugu. Ez dugu baimenik eskatuko historia idazteko, historia herriek egiten dutelako. Ez dugu baimenik eskatuko oraina eraikitzeko, gu geu egiten ari garelako. Ez dugu baimenik eskatuko libre bizitzeko. Unea heldu da. Heldu da lerratzeko unea, hori baita bizitzea. Borrokan jarraituko dugu, antolatzen jarraituko dugu, sinesten dugulako geure proiektuan, sinesten dugulako irekitzen diren ate guztietan. Nahia ez ezik, gure erantzukizuna ere bada prozesu independentista hauspotzea. Goazen gaurdanik euskal estatu independente, euskaldun, sozialista eta feminista eraikitzera.\nIrailaren 28an, gazteok kalera! Baimenik ez aske izateko, Euskal Herriak independentzia!


Osasun langileentzako prebentzio materiala sortzen ari dira Tabakalerako Hirikilabsen, 3D inprimatzaile bidez : Irutxuloko Hitza\nKoronabirusaren zabalpena saihesteko biserak egiten ari da Hirikilabs (Argazkia: Tabakalera)\nTabakalerako Hirikilabs kultura digital eta teknologiako laborategian dauden 3D inprimatzaileen bidez, osasun langileentzat prebentziorako biserak sortzen ari dira. Horrela, haien “hondar alea” jarri nahi dutela adierazi dute, eta azaldu dute biserek osasun profesionalak ez kutsatzeko balio dutela: “Birusaren hedapena geldiarazten laguntzen dute medikuen, erizainen, anbulantzietako langileen eta arrisku guneetan dauden gainerako profesionalen artean”.\nJoan den larunbatean, 100 bat bisera banatu zituzten Gasteizko Txagorritxu ospitalean, “hirian birusak izan duen hedapena dela eta”. Aste honetan, berriz, 2.000 biserako sorta bat bidaliko dutela jakinarazi dute.\nHirikilabsen lana Euskadiko maker komunitateak abian jarritako Covid Euskadi herritarren sare baten parte dela azaldu dute. Sare hori partaide bakoitzak dituen baliabideak koordinatuz ari da lanean, 3D makinen bidez osasun-materiala sortu eta banatzeko. “Hirikilabs, ekoizpenean jarduteaz gain, sare horren koordinazio taldearen parte ere bada, eta horrek erraztu egiten du ekoitzitako baliabide horiek egoerarik kritikoena pairatzen duten lekuetara iristea”, gaineratu dute.\nHasieran, COVID-19 birusak kaltetutako pertsonentzat arnasgailuak sortzeko xedea zuen herritarren sareak, baina azaldu dute beste erkidego batzuetan lan horretan aurreratuta dabiltzanez, birusaren hedapena saihesteko materiala sortzeko erabakia hartu dutela. Honela azaldu dute biserak egiteko hartutako erabakiaren arrazoia: “Norbera babesteko ekipamendurik eraginkorrenak zein diren aztertu ondoren, biserak ekoiztea erabaki dugu. Maskarak egitea hasieratik baztertu dugu, izan ere, 3D inprimagailuetan erabiltzen den PVC materiala ez da egokia helburu horretarako, materialaren porositatea dela eta”.


Kaleko salmenta postuak | Tolosa\n2020ko Iñauteriak otsailaren 20tik 25era ospatuko dira. Ohi bezala, kaleetan salmenta-postuak izango dira, eta hain zuzen, Udalak postua jarri ahal izateko eskabidea egiteko epealdia zabaldu du: abenduaren 2tik 20ra bitarte (14:15ak arte). Hiru bide zabaldu dira eskaerak aurkezteko: Tolosako Udalaren Herritarren Arreta Zerbiztuan (Udate), astelehenetik asteazkenera eta ostiralean, 7:15etatik 14:15era eta ostegunean 7:15etatik 19:00etara, posta arrunta bitartez edota www.tolosa.eus web orrian telematikoki. Bi modalitate ezberdin bereizi dira: eguneko salmenta eta gauekoa. Honakoak dira beren ezaugarriak:\nLekua: San Frantzisko pasealekua.\nOrdutegia: 9.00 – 00.00.\nKategoriak: artisautza, arropa eta zapatak, elikagaiak, osagarriak eta bitxiak eta askotariko produktuak.\n2.- Janaria saltzeko kamioiak:\nLekua: Alondegi plaza.\n4.- Globo salmenta:\nJanari kamioi-dendak soilik:\nLekua: Rondilla kalea eta Euskal Herria plaza.\nOrdutegia: 22:00etatik 5:00ak arte.\nBaldintza xehetuak eta eskaera orriak atxikita.\nInformazio gehiago eskuratzeko www.tolosa.eus kontsulta daiteke edo Kultura, Jaiak eta Gazteria departamentuarekin harremanetan jarri: 943 670 383 telefonora deituz, festak@tolosa.eus -era idatziz edota Kultur Etxera bertaratuz, honako ordutegian: astelehenetik ostiralera: 10:00etatik 13:00etara edota 16:30etatik 19:00etara\nOinarriak / Bases 126.15 KB\nEskabidea / Solicitud 118.9 KB\nOharra / Nota 793.42 KB\nZozketaren emaitza / Resultado del sorteo 384.69 KB


SAN SILBESTRE LASTERKETA\nI.SAN SILBESTRE TRAIL BERGARA. “PEUGEOT ETORMOBIL SARIA”\nHankaluze Trail Mendi Lasterketa taldekoak ari gara lasterketaren antolakuntza lanetan. Orain pare bat urte jaio zen taldea gara, izan ere konturatu ginen Bergaran bazela jendea mendian korrika aritzen zena, baina nahiz eta korrikalari dexente izan ez genuen inolako talderik. Gauzak horrela Pol-Pol Mendizale Taldearnen estrukturaz baliauta taldea sortu genuen. Gaur egun mendi taldearen barruan sekzio esanguratsuenetako bat gara.\nLasterketak San Silbestre guztiak bezala ibilbide motza izango du, 6,5km eta 300m positibo inguru, eta abenduaren 31an 11:00 ospatuko dugu Bergaran. Beste San Silbestreekiko ezberdintasun nagusia ibilbidearen formatua izango da, izan ere gurea mendi lasterketa izango da. Irteera eta helmuga Bergarako erdigunean izango da eta korrikalariek ibilbide zoragarri batetan zehar asfaltoa, hartxintxarrak, belarra eta noski lokatza zapaltzeko aukera izango dute! Ziur asko Euskal Herri osoko Mendi San Silbestre bakarra izango da.\nHelburu printzipala jendeak Bergaran ospatuko den mendi lasterketa batekin disfrutatzea da, bereziki animatu nahi dugularik kirol hontan hasten dabilen edo oraindik probatu ez duen jendea. Gure ustetan ibilbide motza izanik guztiontzat eskuragarri egiten du lasterketa, hortaz jende dexente animatzea espero dugu. Hori bai, nahiz eta ibilbide motza izan gogoa dutenek berotu ona hartzeko aukera izango dute!\nHorregatik Hankaluze Trail-etik mundu guztia animatu nahi dugu abenduaren 31an Bergarara etortzeko gure lasterketaz gozatzera, giro aparta garantizaturik dago! Ez genuke ahaztu nahi lehen edizio hontan antolakuntzarekin laguntzen ari zaigun jende guztia, kolaboratzaile denak eta bereziki PEUGEOT ETORMOBIL gure patrozinadore printzipala, apostu garrantzitsua egin baitu lasterketa eta gure kirolaren alde!\nInskripzioa zabalik www.kirolprobak.com 2014/12/18 arte


Abokatu izateko lehenengo azterketa datorren uztailaren 4an izango da\nAbokatu izateko azterketa, 2020ko lehen deialdiari dagokiona, datorren uztailaren 4an izango da eta online egingo da, datozen egunetan Justizia Ministerioak eta Urrutiko Hezkuntzarako Unibertsitate Nazionalak (UHUN-UNED) sinatuko duten akordioari esker; azken horrek beharrezko plataforma eta euskarri teknologikoak jarriko ditu.\nEra horretara, koronabirusa dela eta- atzeratu zen martxoaren 28ko deialdian parte hartuko zuten 6.780 hautagaiek lanean hasi ahal izateko azterketa- eskaerari erantzungo zaio.\nAzterketa estatu guztian batera egingo da.\n2020ko maiatzaren 7ean argitaratua. Honi buruz gehiago irakurri: Justizia Ministerioa. Iruzkin bat egin.


Musikan, bemola (♭) nota baten aurretik jartzen den alterazio bat da, tonoerdi kromatiko bat jaisteko. Bemol bikoitza ere erabil daiteke alterazio asko dituzten partituretan. Bemola armaduran aurkitzen bada, nota hori joko da partitura osoan, edozein dela notaren zortziduna. Baina, nota horren aurrean idatzitako bekoadro batek, efektu hau ken dezake, eta sostenitu batek, notari eragin diezaioke konpasaren tonalitatean.\nMusikan, bemola (♭) nota baten aurretik jartzen den alterazio bat da, tonoerdi kromatiko bat jaisteko. Bemol bikoitza ere erabil daiteke alterazio asko dituzten partituretan. Bemola armaduran aurkitzen bada, nota hori joko da partitura osoan, edozein dela notaren zortziduna. Baina, nota horren aurrean idatzitako bekoadro batek, efektu hau ken dezake, eta sostenitu batek, notari eragin diezaioke konpasaren tonalitatean. (eu)


Jeff Taylor (Real Madril) eta Steven Enoch (Baskonia). Argazkia: Efe.\nReal Madrilek mendean hartu du Bitci Baskoa 89 eta 74, Guerschon Yabusele, Alberto Abalde eta Anthony Randolph hirukoteak egindako partida bikainari esker.\nMadrildarrek erasoan geldiezin hasi dute neurketa, eta 3:30 jokatuta, 11 eta 6 izan dira aurretik. Ondorioz, Neven Spahijak partida eten egin behar izan du, Pablo Lasoren taldeak baloi guztiak saskiratzen zituela ikusita. Lehen laurden horretan, 25 puntu egin dizkio Real Madrilek Baskoniari. Walter Tavares baja izan da azken orduan covid-19an positibo emateagatik, baina arabarrek ez dute hori aprobetxatzen jakin.\nBigarren laurdenean, madrildarrek erasoan barkatu barik jarraitu dute, eta Baskoniak ez du asmatu aurkaria geldiarazteko orduan. Pausu bat atzetik joan da beti Gasteizko taldea.\nAtsedenaldira 50-35 iritsi dira. Baldwin ez da batere eroso egon, 6 puntu egin ditu lehen zatian, Jason Granger ere makal aritu da, beste 6 punturekin, eta Rokas Giedraitisek ez du bere jokoarekin asmatu eta 5 puntu egin ditu bakarrik.\nAtsedenaldiaren ostean gauzak ez dira asko aldatu. Madril jaun eta jabe izaten jarraitu du errebotean, eta Baskoniaren gaitasun handienak desaktibatu egin ditu.\nHorrela, hirugarren laurdena 69-50 bukatu da.\nAzken 10 minutuetan Lasoren taldeak erritmoa apur bat jaitsi du, eta erasoan ere ez dira hain eraginkorrak izan. Baskoniak markagailuko aldea murrizteko aprobetxatu du, baina madrildarrei arazo gehiago sortu barik. Bukaeran, 89-74, Real Madrilen alde.\n89 - Real Madril (25+25+19+20): Causeur (7), Abalde (15), Poirier (11), Yabusele (17) y Taylor (10) -hasierako taldea-, Williams-Goss, Randolph (13), Heurtel (3), Hanga, LLull (3) eta Thompkins (10).\n74 - Bitci Baskonia (17+18+15+24): Baldwin (16), Granger (8), Enoch (11), A. Peters (8) y Giedraitis (10) -hasierako taldea-, L. Peters (6), Sedekerskis (4), Fontecchio (2), Costello (9) eta Kurucs.


Gizarteratzeko eta Laneratzeko Akonpainamendu Plana, Fundación Integrandoren eskutik gizarte-bazterkeriari aurre egiteko // Plan de Acompañamiento a la Inserción Social y Laboral para hacer frente a la exclusión - Zallainfo\nHome / Enkarterri / Fundacion Integrando / gizarte / gizarte- bazterkeria / políticas sociales / Zalla / Zallainfo / Gizarteratzeko eta Laneratzeko Akonpainamendu Plana, Fundación Integrandoren eskutik gizarte-bazterkeriari aurre egiteko // Plan de Acompañamiento a la Inserción Social y Laboral para hacer frente a la exclusión\nGizarteratzeko eta Laneratzeko Akonpainamendu Plana, Fundación Integrandoren eskutik gizarte-bazterkeriari aurre egiteko // Plan de Acompañamiento a la Inserción Social y Laboral para hacer frente a la exclusión\n8/07/2017 Enkarterri, Fundacion Integrando, gizarte, gizarte- bazterkeria, políticas sociales, Zalla, Zallainfo\nEl objeto social de la entidad es el desarrollo de proyectos de inclusión social, que erradique situaciones de exclusión y que facilite la inclusión de colectivos desfavorecidos, de personas en riesgo o en exclusión social.\nFundación Integrando, marginazioaren eta gizarte-bazterkeriaren kontran lan egiten duen irabazi-asmorik gabeko erakundea da. Gaitasun indibidualetan zein giza gaitasunetan oinarriturik, denbora luzeko langabetu edota gizarte bazterketa arriskuan dauden pertsonak trebatu, hezi eta orientatu egiten ditu.\nErakundearen giza objektua bazterkeria desagerrarazi eta gizarte-bazterkerian jausteko arriskuan dauden pertsonak barneratzeko proiektuak garatzea da.\n2013ko maiatzetik, Fundación Integrandok Estefania y Prieto 8. Kalean Zallan duen bulegoan, Eusko Jaurlaritzaren, Bizkaiko Foru Aldundiaren, Enkarterriko Mankomunitatearen eta Lanbideren kolaborazioarekin batera, proiektu desberdinak daramatza aurrera. Hauek ditu:\nEnkarterriak zerbitzua gizarte-bazterkerian dauden edota arriskuan dauden pertsonekin lan egiteko pentsatua dago. Hauek, Enkarterriko Mankomunitateko gizarte ekintza zerbitzutik deribatuak dira eta Enkarterriko udalerrietako pertsonei zuzenduta dago.\n-Gizarte-kalteberatasunean dauden parte hartzaileekin bat, gizarteratzean eta osasunean oinarrituriko neurrira egindako ibilbide hezigarrien diseinua eta elaborazioa.\nAstero, garapen pertsonalean oinarrituriko taldeko lana, gizarte-bazterkeria larrian aurkitzen diren pertsonekin bat egiten da.\n- Giza gaitasunen garapena lantzen da parte hartzaileekin.\n- Gainerako udal zerbitzuekin batera lan sarea bultzatu.\n- Gizarte-bazterkeriarako arriskuan dauden gazteak laguntzean oinarrituriko giza-heziketaren tailerren elaborazioa.\n- Pertsonek dituzten hasteko tresnen balorazioa.\nPAIL (Gizarteratzeko eta Laneratzeko Akonpainamendu Plana)\nGizarteratzeko eta Laneratzeko Akonpainamendu Plana, giza-bazterkerian dauden edota arriskuan dauden Enkarterriko 30 pertsonei gutxienez bideratuta dagoen programa da. Hauek, Enkarterriko Mankomunitateko gizarte-ekintza zerbitzuetatik edota bestelako udal zerbitzuetatik bidaliak izan daitezke. Indibiduoan pentsatuta dagoen gizarteratzeko eta laneratzeko planak garatzen dituen programa da; langile teknikoak babestua eta, parte hartzaile bakoitzak dituen premiak kontutan hartuta. Barneratze horretarako, gaitasun pretsonalen, heziketa mailaren, giza eta komunitate parte hartzearen, gaitasun pertsonalen, udal baliabideen ezagueraren eta gaitasun profesionalen indarberritzearen hobekuntza lantzen dira.\nFundación Integrandoren programek urte bateko iraupena dute; era jarraikor batean lantzen ditu eta, bertan parte hartzeko Fundación Integrandoko bulegotik pasatzearekin nahikoa da. Informazio gehiago eskuratzeko, Zallako Estefania y Prieto 8, Bajo Lonja Kalean duten Bulegotik pasa daiteke edota emaila bidaliz: oyurrebaso@fundacionintegrando.com edo asouto@fundacionintegrando.com Baita ere: 94.608.67.04 telefonora deituz eta Olatzengatik edo Albangatik galdetuz.


Galtzaraborda eta Fanderia kiroldegietako jarduera gidatuetarako izena emateko epea zabalik da oraindik.\nLa parrilla de actividades está formada por múltiples actividades de libre circulación, denominada "Kirolkide Ekintzak", en la que se incluyen numerosas actividades tanto acuáticas como de sala.\nSarrera askeko formatuan 150 saio eskaintzen dira astean eta 20 modalitate desberdin (indoor zikloa, aerobica, sh'bam, pilatesa, body combat, funtional training...). “Igerilekuaren harpidetza” duten eta bakarrik uretako jardueretara bertaratu nahi duten pertsonek soilik "Kirolkide Ura"ren jardueretan eman dezakete izena.\nFormato honekin, tarifa bakar bat ordainduta ikastaro guztietara sartzeko aukera izango da, mugarik gabe, Galtzaraborda eta Fanderiako Udal Kiroldegietan.\nFormato honekin ikastaroak zure behar, ordutegi, konpromiso eta abarretara egokitzen dira, eta ez alderantziz. Aukera duzu erabakitzeko noiz joango zaren jarduera batera, zein egun eta ordutan, eta jarduera aldatu edo jarduera desberdinak probatzeko aukera izan dezazun.\n“Kirolkide Ekintzak”-ek duen prezioa “abonu orokorra” duten pertsonentzat 27,64.-€ hileko da eta “igerilekurako abonua” duten pertsonentzat, berriz, 42,30.-€ (BEZ barne). Jardueren egutegia urriaren 1etik ekainaren 30era izango da. "Kirolkide Ura"ren barruko jarduerak egiteko prezioa 32,00.- € hileko da.\nAurten, berritasun gisa, “Kirolkide Ekintzak” eskaintzan express eskolak daude. Eskola horiek 30 minutu irauten dute eta TRX edo Stretching bezalako jarduerak lantzen dira.\nUdan hainbat eraberritze egin dira jardueren aretoetan. Areto nagusian jarritako materialari esker, Cross Trainingeko ikasle gehiago sartzen dira, jarduera horrek geroz eta eskaera handiagoa baitu. Era berean, berariaz gimnasia arina egiteko egokitu da areto bat.\nAurreko urteetan bezalaxe, txikienek ere badute berariazko eskaintza: “Dantza Eskola”, “Gimnasia erritmikoa”, “Karatea”, “Igeriketa Eskola” eta “Haurtxoentzako igeriketa”.\nZiurtatzeko gehiago aurreratzen dutela eta ikaskuntza eraginkorragoa dela, denboraldi honetan igeriketa-eskolako proiektu teknikoa berritu da. Ikastaro hauek astean bi egunetan edo bakarrean egin daitezke.\nUretako jardueren kasuan proiektu teknikoarekin jarraituko dugu:\n· Egun batean edo bitan izena emateko aukera dago.\n· 2011n edo aurrekoetan jaiotako neska-mutilek (3 urte edo gehiago) haur igeriketa ikastaroetan sartuko dira, eta 2012 eta 2013an jaiotakoak, berriz, “Aquababies” izeneko haurtxoentzako ikastaroetan mantenduko dira, hain zuzen bi taldetan banatuta egongo direnak, adin eta helburuen arabera.\n· Haurrentzako igeriketa ikastaroak lau maila desberdinetan banatuko dira.\nArgibide gehiago behar izanez gero, jo ezazu Galtzarabordako (943.44.96.90) eta Fanderiako (943.34.44.23) harrera zerbitzuetara edo kontsultatu Udal Kirol Patronatuaren web orrian: http://kirolak.errenteria.net


Badator Crossover Telesailen Jaialdiko laugarren edizioa! — Gaztezulo\nBadator Crossover Telesailen Jaialdiko laugarren edizioa!\nBadator Crossover Telesailen Jaialdiko laugarren edizioa! Laugarren edizioa ospatuko dute Donostian, apirilaren 19a eta 24a bitartean. https://www.gaztezulo.eus/albisteak/badator-crossover-telesailen-jaialdia-1 https://www.gaztezulo.eus/albisteak/badator-crossover-telesailen-jaialdia-1/@@download/image/Eyw88ToW8AUT2Yo.jpg\nLaugarren edizioa ospatuko dute Donostian, apirilaren 19a eta 24a bitartean.\nCROSSOVER telesailen kulturari eskainitako jaialdia da, Gipuzkoako Foru Aldundiko Kultura Departamentuak sustatu eta Kultur Factory kultur agentziaren laguntzarekin antolatuta. Hainbat ikuspegi, formatu eta gaietatik gerturatzen da telesailetara, betiere ikusle zabalarengan pentsatuz, eta dibertsioa eta eztabaida uztartuz, telebista sorkuntza eta kultur kritikaren alorretako gonbidatu nabarmenen eskutik.\nJaialdiaren laugarren edizio honetan, besteak beste, paisaiak genero beltzan duen eragina, geure munduaren kolapsoa erretratatzen duten telesailen olatua, entzuteko diren serieen loraldia edota euskal ikus-entzunezkoak bizi duen momentu gozoaren arrazoiak aztertuko dira.\nInformazio guztia: crossoverseriesfestival.com


Kirola | GABIRIARRAK\nArchive for the ‘Kirola’ Category\nPosted: 2013/05/31 in Kirola\nEtiketak: beteranoak, bola, bolatea, gipuzkoako txapelketa, herri kirolak, joxe maiz, segura, txapeldunak\nMailakako Gipuzkoako Bola Txapelketan Joxe Maizek beteranoetako txapela irabazi du. Segurako Txoritegi bolatokian jokatu ziren txapelketak, igandean. Maizek 48 birla bota zituen, kitarakoan (48ko zortzi izan dira denera, horietatik batzuk beteranoak). 30 bolarik parte hartu dute, eta eguneko lehiaketa Andoni Berasategi idiazabaldarrak irabazi du (49). Infantil mailan 15 urteko Joanes Agirrek irabazi du (45 birla); gazte edo jubenil mailan Jon Mendizabalek (16 urte; 43 birla); eta emakumezkoetan Garbiñe Alustizak (36). Gabiriar gehiagok parte hartu dute txapelketetan: emakumezkoetan Naiara Peñagarikanok (32) hirugarren egin du nesketan. Jubeniletan, Mikel Mandiolak (16 urte) 35 birla bota ditu, eta gazteetan hirugarren geratu da. Lehiaketa orokorrean (egunekoan) Iñaki Maizek (48), Jabier Zabaletak (48) eta Nikolas Igartzabalek (36) parte hartu dute.\nJoxe Maiz, txapelarekin, Seguran.


Ekainak 26 Zodiac - Horoskopoa osoko nortasuna - Zodiako Zeinuak\nNagusia Zodiako Zeinuak Ekainak 26 Zodiac Minbizia da - Horoskopoa osoko nortasuna\nEkainak 26 Zodiac Minbizia da - Horoskopoa osoko nortasuna\nEkainaren 26rako zodiako zeinua Minbizia da.\nSinbolo astrologikoa: Karramarroa . Horrek egonkortasuna, sentsibilitatea, aldartetasuna eta zorrotasuna maitatzen ditu. Eguzkia Minbizian dagoenean ekainaren 21etik uztailaren 22ra bitartean jaiotako pertsonengan eragiten du, laugarren zodiako zeinua.\nMarte 8. etxean\nThe Minbiziaren konstelazioa zodiakoaren hamabi konstelazioetako bat da eta Gemini mendebaldean eta Leo ekialdean dago. Izar distiratsuena beta Cancri deitzen da. Konstelazio hau nahiko txikia da 506 gradu karratuko eremuan eta + 90 ° eta -60 ° arteko latitude ikusgarriak estaltzen ditu.\nKarramarroa Latin Cancer du izena, ekainaren 26rako zodiako zeinua. Italian Italian Cancro izena ematen diote espainiarrek Minbizia deitzen duten bitartean.\nKontrako zeinua: Capricorn. Horrek esan nahi du zeinu hau eta Minbiziaren eguzki ikurra erlazio osagarrian daudela, zuhurtzia eta malgutasuna iradokiz, eta batek besteari zer falta dion eta alderantziz.\nModalitatea: kardinala. Honek ekainaren 26an jaiotakoen bizitzan zenbaterainoko leialtasun eta erromantizismoa eta orokorrean zein sutsuak diren erakusten du.\nGobernu etxea: Laugarren etxea . Etxe honek etxeko segurtasunaren, ingurune ezagunen eta arbasoen espazioa adierazten du. Ezagutzen dira minbizi-gizonek garrantzi handiko gauzak gordetzen dituztela, etxean egonkorra eta segurtasuna izatea.\nmaitemindutako pisces gizon baten ezaugarriak\nAginte Organoa: Ilargia . Agintari planetario honek meditazioa eta nostalgia sinbolizatzen ditu eta aldartearen gogoeta ere egiten du. Ilargi Berriak hastapenak islatzen dituzte Ilargi beteak gailurra diren bitartean.\nElementua: Ura . Hau da ekainaren 26ko zodiako zeinuaren pean jaiotako pertsona emozionalen elementua, gogoeta izaera agerian uzten dutenak, baina ingurukoentzat nahiko maitagarriak direnak. Lurrarekin nahastutako urak forma desberdinetako gauzak modelatzen ditu.\nZorioneko eguna: Astelehena . Minbiziaren pean jaiotakoen berritasun egun hau Ilargiak zuzentzen du, beraz, bizitzaren eta ulermenaren alde itzala sinbolizatzen du.\nZorioneko zenbakiak: 4, 5, 12, 19, 23.\nInformazio gehiago, ekainaren 26an Zodiac-en behean ▼\nAbenduak 9 Zodiac Sagittarius da - Horoskopoa osoko nortasuna\nTxakurrak eta txakurrak maitatzeko bateragarritasuna: harreman pozgarria\nnola esan virgo gizona zure baitan dagoen\nzodiako zeinu maiatzaren 11rako\ngemini man leo emakumearen bateragarritasuna\nzodiako zeinu azaroaren 20rako\nArtizarra 12. etxean\nminbizia duen gizon minbizia


Txinako EPS poliestirenoa aurre-zabaltzeko makina fabrikatzaileak eta hornitzaileak - PinSheng Makineria\nHasiera > Produktuak > EPS Makina > Aurrez zabaltzeko makina > EPS poliestirenoa aurre-zabaltzeko makina\nNingbo PinSheng Makineria Fabrikatzailea, Txinan EPS Poliestireno Aurre-hedatzaile Makina profesionala dena. EPS makina, EPP makina, ETPU makina mota guztiak diseinatzen, fabrikatzen ditugu, baina EPS moldeak ere ekoizten ditugu. Gurekin, lasai egon zaitezke zure erosketa osoetarako. Guregandik gogobetetasun handiena jasoko duzula ziurtatzen dugu.\nOngi etorri behean gure produktuaren instrukzioaren xehetasun gehiago egiaztatzeko:\nGure EPS Poliestirenoaren aurre-zabaltzeko makinak zure oinarrizko eskakizun guztiak bete ditzake: elikadura-abiadura egonkorra, ekoizpen-eraginkortasun handia, dentsitate egonkorra, apar kalitate ona, lurrun-kontsumo txikia.\nHona hemen gure EPS Poliestireno Aurre-hedagailu-makinaren aurkezpena, zeinak lehorgailu-ohea, torloju-garraiatzailea, betetzea, bahetzeko gailuak barne hartzen dituena. Gure Batch EPS aurre-hedagailuak funtzionamendu-akatsak gutxitu ditzake bere funtzionamendu-interfaze argia dela eta.\nEPS Poliestireno Aurre-zabaltzeko Makinak lurrun-sistemaren erreduktorea eta aingeru-balbula ditu kontrolatzeko sistema, eta horrek makinak behar bezala funtziona dezan eta kalitate handiko EPS apar-aleak ekoizten ditu.\nPisatzeko sistema elektronikoari esker, ukipen-pantailan pisua ezarri ondoren, EPS Poliestireno Aurre-zabaltzeko Makina elikadura automatikoa gauzatu daiteke.\nPLC eta ukipen-pantailarekin, EPS poliestirenoaren aurre-hedapen-makinaren prozesu osoa automatikoki gauzatu liteke.\nEPS poliestirenoaren aurre-zabaltzeko makina EPS lehengaien aleak EPS aparrazko aleak izateko makina bat da eta, ondoren, EPS moldearen makinarekin, mota guztietako EPS produktuak ekoitzi ditzakegu, hala nola arrantza-kutxak, izozki-kutxak, ogitarteko panelak.\nHot Tags: EPS poliestirenoa aurre-zabaltzeko makina, fabrikatzaileak, hornitzaileak, fabrika, Txina, merkea, kalitatea


Anestesiatuta - - Tolosaldeko ataria\nAinhoa Mendiluze 2018-10-17 15:00\nUmetako bizipenak ondo gogoratzen ez baditut ere, irudika dezaket, adibidez, euskaraz hezi gaituztenak sehaskan bertan hasi ginela entzuten euskara maitatu behar genuela. Beharbada lo hartu orduko gurasoek kasete batean “euskara maitatu behar duzu” entzunarazten ziguten, mantra baten gisara.\nOndoren, akaso, barazki-purea ahora ekartzen ziguten bitartean, “guk euskaraz, zuk zergatik ez” abesten zigutelarik, mezu hori bera zintzurreraino koilaraz sartzen saiatuko ziren.\nZertxobait koskortu ginenean, ikastetxean, euskararen egoeraz hitz egiten ziguten, anai-arreba nagusiek oinordetzan utzitako arropa bezain handi gelditzen zitzaizkigun hitzak jarriz gure ahotan, “demokrazia” kasu, “Euskal Herrian euskaraz hitz egiterik ez bada, bota dezagun demokrazia zerri askara” abesten genuela, artean esaldiko hitzik inportanteena “zerri” iruditzen zitzaigula. Euskararekin maitasun erromantikoa behar genuela helarazten ziguten, eta, beraz, fideltasuna zela zor genion gutxienekoa. Baina ondoren, irakaslea topatuko genuen klase orduetatik kanpo, eta ez prexixamente euskaraz hizketan.\nUrteak aurrera joan eta kontzientzia pixka bat lortu ahala, euskararen aldeko leloak ohiko dekoraziotzat hartu genituen, testu-liburuetan eta txosnetako edalontzietan; euskararen aldeko jarrera zen politikoki zuzena, eta gaztelaniaz barra-barra aritu arren, batzuek salbamendutzat zuten “euskaraz bizi nahi dut” kamiseta eramatea eta umeekin eta txakurrarekin euskaraz aritzea.\nEuskarazko hedabideak kontsumitzeko hautua egin dugunok, bereziki, (esan dezadan, bide batez, gutxiengoa izan garela) euskararen aldeko mezuen matraka kontsumitzen jarraitzen dugu: euskararen ahalmena edo euskaldunon konplexuak direla, jakintzak gora baina erabilerak behera egin duela, edo erdarek kutsatutako euskara darabilgula… Gainetik kendu ezinda gabiltzan mandeulia da, ez duena zertan “zama” izan, aukera askotarako atea baizik, baina badirudi, tamalez, kezka hori zarra-zarra entzuteak anestesiatu egin gaituela.\nAzkenean, normalizazio eza normalizatzera iritsi gara.


Lekualdaketak - HEOI Bilbao - Plaza San Pedro 5 - 48014 Bilbao\n*MATRIKULAREN LEKUALDAKETA: (indarrean dagoen ikasturtean jada matrikula ofiziala eginda duen ikaslea)\nMatrikularen lekualdaketa azaroaren 10etik martxoko azkenengo klase-egunera arte eskatu ahal izango da. Halere, ikaslea eskola berrira joan ahal izateko, bertan lekua izatea ezinbesteko baldintza izango da, eta ikaslearen ardura izango da jakitea eskola horretan lekurik dagoen ala ez.\nBilboko HEOra lekualdatzea:\nA) Beste autonomia-erkidego batetik badator: ikasleak matrikula lekualdatzeko eskabidea bete behar du; gainera, haren erresguardoa eta jatorrizko HEOko lekualdaketa eskabidearen ziurtagiria erantsi behar ditu. Eskatutako ordutegian emango da plaza,, edo, bestela, plaza dagoen beste edozein ordutegian. Ikasgunean erregistratu beharko da esleitu zaion taldea ikusteko. DERRIGORREZKOA izango da esleitutako talde berriko irakaskeari egiaztagiria aurkeztea (bulegoko zigilua, Ikasgunea...) eskolara joan ahal izateko.\nB) EAEko beste HEO batetik badator: matrikula lekualdatzeko eskabidea bete behar du, ikaslearekin harremanetan jarriko gara eskatutako ordutegian plaza dagoen unean. Ikasleak 48 orduko epe barruan jatorrizko HEOko bajaren egiaztagiria aurkeztu beharko du. DERRIGORREZKOA izango da esleitutako talde berriko irakaskeari egiaztagiria aurkeztea (bulegoko zigilua, Ikasgunea...) eskolara joan ahal izateko.\nBilbotik beste HEO batera lekualdatzea:\nA) EAEtik barne: Ikasleak baja jaso beharko du Bilboko HEOn, baja emateko eskabide-orria betez eta 014182admin@hezkuntza.net posta elktronikoaren bidaliz, bertan NANa alde bietatik erantsi beharko du. Aurrekoaz gain, Ikasgunean egiaztatu behar du eskatutako HEO berrian agertzen den.\nB) EAEtik kanpo: Idazkaritza Onlinen eskuragarri dagoen formularioaren bidez eskatu ahal izango da. Ikasleen ardura da informazioa jasotzea ea beste HEOn plazarik dagoen.\n*ESPEDIENTEA EAEtik kanpo LEKUALDATZEA: (ikasleak ez du egin matrikula ofizialik indarrean dagoen ikasturtean)\nUrte guztian eskatu ahal izango da (ikaslea jasotzen duen eskolaren baldintzapean) Idazkaritza Onlinen. EAE barruan ez da beharrezkoa espedientearen lekualdatzea.